qundao/data-zh-poetry huggingface dataset:
偕朱非二入少林至初祖洞
作者：袁宏道
朝代：明

宿世同来否，青山记梦登。云分新坠石，树老旧扶藤。古藓番文印，胡䰄壁影僧。摩公真狡狯，只履去何曾。
偕朱非二汪以虚段徽之雨中投兴教寺望南山
作者：袁宏道
朝代：明

树古积苔痕，山高昼易昏。袖中云气出，阶下水声喧。断鼎残埤寺，青螺紫涧村。倚阑叩京尹，还我玉峰轩。迹往休寻记，台倾莫问年。风香来韦曲，雪色照樊川。野寺遮红叶，人家住翠莲。隔溪山更好，驱马入苍烟。槛外即危岭，烟中跨楚秦。石留前劫字，洞老别朝人。夏月莲花雪，冬风暖谷春。云深无隙地，千里瘦龙鳞。
偕朱非二汪以虚段徽之雨中投兴教寺望南山·其一
作者：袁宏道
朝代：明

树古积苔痕，山高昼易昏。袖中云气出，阶下水声喧。断鼎残埤寺，青螺紫涧村。倚阑叩京尹，还我玉峰轩。
偕朱非二汪以虚段徽之雨中投兴教寺望南山·其三
作者：袁宏道
朝代：明

槛外即危岭，烟中跨楚秦。石留前劫字，洞老别朝人。夏月莲花雪，冬风暖谷春。云深无隙地，千里瘦龙鳞。
偕朱非二汪以虚段徽之雨中投兴教寺望南山·其二
作者：袁宏道
朝代：明

迹往休寻记，台倾莫问年。风香来韦曲，雪色照樊川。野寺遮红叶，人家住翠莲。隔溪山更好，驱马入苍烟。
偕王章甫陈公弼登黄鹤楼
作者：袁宏道
朝代：明

江流千顷蹙云烟，楼阁虽高不似前。画板朱檐遮取尽，争教容纳好山川。两家稚子共追随，似我与君初上时。松老石攲楼亦换，可容玄鬓不成丝。
偕王章甫陈公弼登黄鹤楼·其一
作者：袁宏道
朝代：明
体裁：七言绝句

江流千顷蹙云烟，楼阁虽高不似前。画板朱檐遮取尽，争教容纳好山川。
偕王章甫陈公弼登黄鹤楼·其二
作者：袁宏道
朝代：明

两家稚子共追随，似我与君初上时。松老石攲楼亦换，可容玄鬓不成丝。
偶作
作者：袁宏道
朝代：明

为道知难进，求閒亦未成。凭将无益事，娱此有涯生。见水移觥去，闻山皆襆行。感时多长语，虚窍偶然鸣。
偶作
作者：袁宏道
朝代：明

静里三三昧，多年得效方。不知缘底事，动辄叹龚王。
偶作赠方子
作者：袁宏道
朝代：明

一瓶一笠一条蓑，善掺吴音与楚歌。野鹤神清因骨老，鸳鸯头白为情多。腰间佩玦千年物，醉后颠书十丈波。近日裁诗心转细，每将长句学东坡。
偶成
作者：袁宏道
朝代：明

世事怜贪饵，同群怖独翔。摊书时引梦，临水或思乡。兄弟皆丘小，山林之日长。行藏细检点，多半是襄阳。佛大刚盈尺，山高也避尘。时时闻戒定，法法遇贪嗔。竹粉遗天女，松脂食道人。南能休借阅，即汝是前身。羁客胸怀少，天涯侣伴稀。未须愁独立，终是念归飞。云来吹水叶，潮去落沙衣。酷忆湘江上，梅花伴钓矶。
偶成
作者：袁宏道
朝代：明

入秋寒已来，将夏春未至。暖气与寒官，相值如相避。麦田无寸青，山容添老悴。古梅不敢开，何况桃李媚。京师重拜客，酬荅有成例。强起出西街，天风吼涛势。飞沙涩齿牙，雾眼挥酸泪。未必诸高官，不省尘霾气。
偶成
作者：袁宏道
朝代：明

去去白云层，空江理钓罾。竹方曾受削，樗老不堪绳。静悟竞巢雀，间观扑纸蝇。辟纑聊易米，裂却旧吴缯。
偶成
作者：袁宏道
朝代：明

寒日抛残历，冬风迫小年。霸图虚孟尺，贫策付丘鞭。释闷多诙史，嬴欢少破钱。不簪复不履，随意但高眠。
偶成
作者：袁宏道
朝代：明

尘世无暇日，孤馆有馀情。黄金铸知己，青编列友生。事佛心难定，学仙道不成。去去双田下，兄弟事耦耕。
偶成
作者：袁宏道
朝代：明

嵇叔终疑傲，陶潜总任真。祗因啚事简，不敢恨家贫。宦邸为欢少，乡书报死频。弥天都是网，何处有闲身。
偶成
作者：袁宏道
朝代：明

掷却颠毛去，百无一事齐。客中稀信至，梦里别家啼。野店胡桃小，山房枸杞低。慇勤托鹪鸟，借取半枝栖。
偶成
作者：袁宏道
朝代：明

白头学得一无成，倦即抛书饱即行。渐老始知穷本草，多閒方喜读渊明。东家流水倾庄买，西角丛梢绕屋生。拟与乐天为近舍，借他歌板佐莺声。
偶成
作者：袁宏道
朝代：明

自将白水照衰颜，也合长林丰草间。便欲易名辞故国，只愁借姓与青山。溪边酌月倾高户，花下题诗嫁小蛮。海错一筐书半纸，门僧新自渐东还。
偶成
作者：袁宏道
朝代：明

谁是乾坤独往来，浪随欢喜浪悲哀。世情到口居然俗，狂语何人了不猜。彭泽去官非为酒，添园曳尾岂无才。百年倏忽如弹指，昨日庭花烂熳开。
偶成
作者：袁宏道
朝代：明

贫色杯中减，衰音镜里知。青山千里屐，白发满头诗。夜雪烹朝水，鲜花勒陈枝。回身笑罔两，尔我共支离。
偶成
作者：袁宏道
朝代：明

閒坐阅年光，青阳倍倍长。渐升贫等级，乍入老班行。僧说观空法，道言续命方。酒人频启事，曲蘖供心王。
偶成·其一
作者：袁宏道
朝代：明

世事怜贪饵，同群怖独翔。摊书时引梦，临水或思乡。兄弟皆丘小，山林之日长。行藏细检点，多半是襄阳。
偶成·其三
作者：袁宏道
朝代：明

羁客胸怀少，天涯侣伴稀。未须愁独立，终是念归飞。云来吹水叶，潮去落沙衣。酷忆湘江上，梅花伴钓矶。
偶成·其二
作者：袁宏道
朝代：明

佛大刚盈尺，山高也避尘。时时闻戒定，法法遇贪嗔。竹粉遗天女，松脂食道人。南能休借阅，即汝是前身。
偶成示卫道人用前韵
作者：袁宏道
朝代：明

丹垆成砌药成畦，枉把刀圭事犬鸡。料得此身虽暂毁，辟如土偶乍漂泥。寒山宛尔称兄弟，庞叟随缘示女妻。未转枕来残梦了，晨光又动晓鸡啼。
偶题
作者：袁宏道
朝代：明

得句题蕉叶，裁冠费笋皮。宦情三不可，禆理百无知。野馆繁栀子，晴窗语燕儿。谢安何小草，相业仅能棋。
儿开美殇江进之书来始知
作者：袁宏道
朝代：明

一春怀绪热茫茫，梦里无端也转肠。小弟书来怕愁我，寒温虚作两三行。官程屈指三千馀，颇怪真州消息疏。七月始传江令字，道儿亡在杪春初。说著旁人也痛酸，余今宁有铁肠肝。十年送却六男女，已作寻常离别看。识得乘除理自明，梅兰焉肯一时荣。黄泉若觐先姑去，好与曾登作伴行。
儿开美殇江进之书来始知·其一
作者：袁宏道
朝代：明

一春怀绪热茫茫，梦里无端也转肠。小弟书来怕愁我，寒温虚作两三行。
儿开美殇江进之书来始知·其三
作者：袁宏道
朝代：明

说著旁人也痛酸，余今宁有铁肠肝。十年送却六男女，已作寻常离别看。
儿开美殇江进之书来始知·其二
作者：袁宏道
朝代：明

官程屈指三千馀，颇怪真州消息疏。七月始传江令字，道儿亡在杪春初。
儿开美殇江进之书来始知·其四
作者：袁宏道
朝代：明

识得乘除理自明，梅兰焉肯一时荣。黄泉若觐先姑去，好与曾登作伴行。
元夕度门出宫中月饼同赋
作者：袁宏道
朝代：明

曾向昭容于内传，绿绨亲押圣人前。三千里路秦宫月，和雪和烟到楚天。盘中犹折半宫花，刻凤攒龙自内家。不是国师争袖得，也应坠破紫袈裟。曾是金娥印得成，留将旧样说阴晴。等閒放出中秋月，并与春灯一夜明。
元夕度门出宫中月饼同赋·其一
作者：袁宏道
朝代：明

曾向昭容于内传，绿绨亲押圣人前。三千里路秦宫月，和雪和烟到楚天。
元夕度门出宫中月饼同赋·其三
作者：袁宏道
朝代：明

曾是金娥印得成，留将旧样说阴晴。等閒放出中秋月，并与春灯一夜明。
元夕度门出宫中月饼同赋·其二
作者：袁宏道
朝代：明

盘中犹折半宫花，刻凤攒龙自内家。不是国师争袖得，也应坠破紫袈裟。
元夕舟中同马元龙夜话
作者：袁宏道
朝代：明

夜深蜡燄残，月色净诸峦。近水临窗语，和烟带树看。貌兼杉影瘦，思入井冰寒。办得一番死，参禅也不难。
元定斋不甚宽而布置有态器具亦精馀兴未已仍用原韵赋赠兼订后来之约
作者：袁宏道
朝代：明

莎径荒才剪，丛稍影渐繁。山苗分杞菊，乡信觅兰荪。碧蓧蟠为几，黄蕉挂作门。卷中流峡水，屏里识湘源。引月来阳树，邀风入净轩。摩钟丝蠡出，洗砚墨蛟翻。户识王恭隽，家怜次道温。清谈还正始，近体杂开元。问衲骑频去，呼儿鸟忽言。莲苞收茗叶，绮石养蒲根。官长衙参少，山林奏记烦。团参充午饮，瑶柱出常飧。殊琙皆邻里，时贤尽弟昆。酒鎗贻子晰，石墨往平原。算口常先鹤，餔糟不忌豚。思光鹭羽扇，弘正犊皮裈。庭卉非时烂，垆波澈夜喧。星飞银不落，炷老铁昆崙。采药朝朝舌，登山夜夜魂。易求王烈髓，渐了尚平婚。会意成三笑，归怜买一村。他时烟壑底，洗足听清猿。
元宵饮华中秘宅上
作者：袁宏道
朝代：明

青丝华管夜从容，客正阑时酒正浓。堂上观灯莲品品，尊前顾影面重重。博他镜月千回醉，假我云山第几峰。麈尾奋来毛欲尽，当筵风雨约谭锋。长竿百尺拥灯轮，浊酒千巡意转真。霜亚残枝花片老，云拖轻影月痕新。订将白石成知己，掷却乌纱是野人。漏水销来杯不尽，当轩鹦鹉亦留宾。
元宵饮华中秘宅上·其一
作者：袁宏道
朝代：明

青丝华管夜从容，客正阑时酒正浓。堂上观灯莲品品，尊前顾影面重重。博他镜月千回醉，假我云山第几峰。麈尾奋来毛欲尽，当筵风雨约谭锋。
元宵饮华中秘宅上·其二
作者：袁宏道
朝代：明

长竿百尺拥灯轮，浊酒千巡意转真。霜亚残枝花片老，云拖轻影月痕新。订将白石成知己，掷却乌纱是野人。漏水销来杯不尽，当轩鹦鹉亦留宾。
元日书怀
作者：袁宏道
朝代：明

口合任烟云，全家鸥鹭群。软黄将柳信，滑碧上溪纹。花榭因窗作，葑田带水耘。湖塘三十顷，自著藕根分。商略正王事，更番作野游。三童四冠者，西岭北江头。水巷连祠竹，沙村带石洲。官私与禅讲，一味劝心休。
元日书怀·其一
作者：袁宏道
朝代：明

口合任烟云，全家鸥鹭群。软黄将柳信，滑碧上溪纹。花榭因窗作，葑田带水耘。湖塘三十顷，自著藕根分。
元日书怀·其二
作者：袁宏道
朝代：明

商略正王事，更番作野游。三童四冠者，西岭北江头。水巷连祠竹，沙村带石洲。官私与禅讲，一味劝心休。
元日方子公对奕
作者：袁宏道
朝代：明

三百争驰道，十千讣赌钱。屠苏惭得后，奕品僣居前。花锦添新日，霜毛减少年。谁能黑白里，悟得远公禅。
元日登王章甫水明楼
作者：袁宏道
朝代：明

经年劳碌马蹄间，久客虽归也不閒。争似水明楼上坐，浪花影里看春山。云山虽近不相亲，草色烟光各自春。君欲读书我从仕，何曾真作看山人。
元日登王章甫水明楼·其一
作者：袁宏道
朝代：明

经年劳碌马蹄间，久客虽归也不閒。争似水明楼上坐，浪花影里看春山。
元日登王章甫水明楼·其二
作者：袁宏道
朝代：明

云山虽近不相亲，草色烟光各自春。君欲读书我从仕，何曾真作看山人。
元日述怀
作者：袁宏道
朝代：明

客署闲花事，乡心醉柳条。闭门春草长，高枕白云骄。牛马呼仍在，鹍鹏路已遥。有田堪种米，罄折笑前朝。
入德山舟中偕寒灰冷云雪照诸衲子及云影居士月中有述
作者：袁宏道
朝代：明

一帆斜月堕澄川，似有人呼铁笛仙。老至青山为眷属，生来白社有因缘。幽探处处书成卷，净侣年年载满船。料得浮踪无定止，住如竿影去时烟。
入春屡作雪不见梅花仍用雪中韵作古诗悲之
作者：袁宏道
朝代：明

寒花如古玉，未出屡遭刑。幽魂欣冷石，怨入楚骚经。置驿报花安，未晓心先听。梦到讯不到，浇炙瘦园丁。雪心胶蜡蒂，乱结如顽硎。安得鹤膝枝，一洗龙脑腥。扫室待天女，㓗水贮空瓶。枕上见罗浮，诸仙门反扃。菊格与兰韵，于汝犹鹡鸰。纷纷缛桃李，奚啻渭与泾。
入春屡作雪不见梅花仍用雪中韵作古诗悲之
作者：袁宏道
朝代：明
体裁：古风

寒花如古玉，未出屡遭刑。幽魂訢冷石，怨入楚骚经。置驿报花安，未晓心先听。梦到讯不到，浇炙瘦园丁。雪心胶蜡蒂，乱结如顽硎。安得鹤膝枝，一洗龙脑腥。扫室待天女，洁水贮空瓶。枕上见罗浮，诸仙门反扃。菊格与兰韵，于汝犹鹡鸰。纷纷缛桃李，奚啻渭与泾。
入桃花源
作者：袁宏道
朝代：明

溪雨濯云根，花林水气温。睡鸾常守月，仙大欲遮门。绿壁红霞宅，丹砂石髓村。人中几甲子，洞里一黄昏。白头丫髻子，花里去如仙。鸟弄云霞栅，人耕芝术田。庚年看红蕊，生死在苍烟。认著炉香去，瞿童火尚然。花户当云辟，跸门临水关。何年骑马客，踏断采芝山。古井沈烟雾，空潭洗面颜。丘陵一变海，一度到人间。洞外一长揖，人仙从此分。看君如水影，要我似溪云。花气薰崖户，霞光绕茜裙。往来江海上，鸾鹤冀相闻。
入桃花源·其一
作者：袁宏道
朝代：明

溪雨濯云根，花林水气温。睡鸾常守月，仙大欲遮门。绿壁红霞宅，丹砂石髓村。人中几甲子，洞里一黄昏。
入桃花源·其三
作者：袁宏道
朝代：明

花户当云辟，跸门临水关。何年骑马客，踏断采芝山。古井沈烟雾，空潭洗面颜。丘陵一变海，一度到人间。
入桃花源·其二
作者：袁宏道
朝代：明

白头丫髻子，花里去如仙。鸟弄云霞栅，人耕芝术田。庚年看红蕊，生死在苍烟。认著炉香去，瞿童火尚然。
入桃花源·其四
作者：袁宏道
朝代：明

洞外一长揖，人仙从此分。看君如水影，要我似溪云。花气薰崖户，霞光绕茜裙。往来江海上，鸾鹤冀相闻。
入燕初遇伯兄述近事
作者：袁宏道
朝代：明

撇却閒嚣冗，残书且自哦。官贫人事减，客久面纹多。坏壁涂僧豫，高窗见鸟窠。词曹虽冷秩，亦复慎风波。
入琼台观
作者：袁宏道
朝代：明

涧路曲盘盘，闻香又隔滩。岩攲天古拙，石瘦月高寒。屡共云封事，曾闻鸟纪官。人间三万日，洞里不相干。一帕覆长眉，深衣大带垂。无通名姓地，有驾鹄鸾时。为客烹乌药，教人悟白髭。声名与荣利，膏火露花儿。
入琼台观·其一
作者：袁宏道
朝代：明

涧路曲盘盘，闻香又隔滩。岩攲天古拙，石瘦月高寒。屡共云封事，曾闻鸟纪官。人间三万日，洞里不相干。
入琼台观·其二
作者：袁宏道
朝代：明

一帕覆长眉，深衣大带垂。无通名姓地，有驾鹄鸾时。为客烹乌药，教人悟白髭。声名与荣利，膏火露花儿。
入红螺崄道中纪事
作者：袁宏道
朝代：明

山风吹晓作新岚，仙梦茫茫古石龛。欲识死生情切处，棺材峰上卓茆庵。田家打枣妇盈亩，高髻垂肩竿在手。此是六郎系马椿，郎君未审停鞭否。葫芦棚下水平？，古戍遗屯记宛然。马市时来今几载，边烽堡里宿枯禅。
入红螺崄道中纪事·其一
作者：袁宏道
朝代：明

山风吹晓作新岚，仙梦茫茫古石龛。欲识死生情切处，棺材峰上卓茆庵。
入红螺崄道中纪事·其三
作者：袁宏道
朝代：明

葫芦棚下水平？，古戍遗屯记宛然。马市时来今几载，边烽堡里宿枯禅。
入红螺崄道中纪事·其三
作者：袁宏道
朝代：明
体裁：七言绝句

葫芦棚下水平�，古戍遗屯记宛然。马市时来今几载，边烽堡里宿枯禅。
入红螺崄道中纪事·其二
作者：袁宏道
朝代：明

田家打枣妇盈亩，高髻垂肩竿在手。此是六郎系马椿，郎君未审停鞭否。
入超化寺水村
作者：袁宏道
朝代：明

颓峦叠谷泻溪光，石上题名尚李唐。竹叶送阴遮古寺，稻芒随水出山庄。一林过雨芦花白，半壁疏云栗子黄。犹记西风红蓼里，桐槽载网入潇湘。
入青口
作者：袁宏道
朝代：明

入青口，青口山何直。云老玻瓈天，鬼下空青壁。一络罡风吹地起，神禹无功巨灵死。入青口，青口山何仄。石人立而啼，云吼吼相逼。蚶岩开老沉香花，飞仙失路虎无家。入青口，青口山何翠。涧色吠琉璃，山花红玳瑁。天荒地窘无行处，山头魍魉纷来去。
入青口·其一
作者：袁宏道
朝代：明

入青口，青口山何直。云老玻瓈天，鬼下空青壁。一络罡风吹地起，神禹无功巨灵死。
入青口·其三
作者：袁宏道
朝代：明

入青口，青口山何翠。涧色吠琉璃，山花红玳瑁。天荒地窘无行处，山头魍魉纷来去。
入青口·其二
作者：袁宏道
朝代：明

入青口，青口山何仄。石人立而啼，云吼吼相逼。蚶岩开老沉香花，飞仙失路虎无家。
八月六日舟中忆去年此日与大兄都城归义寺别泫然念及大姑自云明岁二三月当还出笼不远因大笑而别今大姑与兄俱逝矣哀哉
作者：袁宏道
朝代：明

别时犹记带馀诙，夹毂风生满面灰。屈指来年一二月，大姑含笑长孙来。伏惑虽然学圣流，难辞真恸到眉头。独形独影空舟里，自说因缘自解愁。闻说南中也破颜，几回梦上九华山。而今恰走南中路，不是生游是死还。饶他白发倍耆年，那得三朝无恶缘。一刻未离一刻苦，争如长夜却先眠。灯前肠痛子瞻诗，宿世他生自可知。邮馆暂来还暂去，莲花聚首是长时。
八月六日舟中忆去年此日与大兄都城归义寺别泫然念及大姑自云明岁二三月当还出笼不远因大笑而别今大姑与兄俱逝矣哀哉·其一
作者：袁宏道
朝代：明

别时犹记带馀诙，夹毂风生满面灰。屈指来年一二月，大姑含笑长孙来。
八月六日舟中忆去年此日与大兄都城归义寺别泫然念及大姑自云明岁二三月当还出笼不远因大笑而别今大姑与兄俱逝矣哀哉·其三
作者：袁宏道
朝代：明

闻说南中也破颜，几回梦上九华山。而今恰走南中路，不是生游是死还。
八月六日舟中忆去年此日与大兄都城归义寺别泫然念及大姑自云明岁二三月当还出笼不远因大笑而别今大姑与兄俱逝矣哀哉·其二
作者：袁宏道
朝代：明

伏惑虽然学圣流，难辞真恸到眉头。独形独影空舟里，自说因缘自解愁。
八月六日舟中忆去年此日与大兄都城归义寺别泫然念及大姑自云明岁二三月当还出笼不远因大笑而别今大姑与兄俱逝矣哀哉·其五
作者：袁宏道
朝代：明

灯前肠痛子瞻诗，宿世他生自可知。邮馆暂来还暂去，莲花聚首是长时。
八月六日舟中忆去年此日与大兄都城归义寺别泫然念及大姑自云明岁二三月当还出笼不远因大笑而别今大姑与兄俱逝矣哀哉·其四
作者：袁宏道
朝代：明

饶他白发倍耆年，那得三朝无恶缘。一刻未离一刻苦，争如长夜却先眠。
八月十二日同诸公看月水轩
作者：袁宏道
朝代：明

扫却层云去，无尘可翳空。凿窗临水上，引月到亭中。入座鸥凫气，吹衣荇藻风。开尊半白首，宁不借脂红。
公超谷
作者：袁宏道
朝代：明

醉里提壶荷锸还，大伸脚步即登山。何如且作收云法，施得清光与世间。
兰亭
作者：袁宏道
朝代：明

定武石空在，兰亭迹已讹。清流大概是，峻岭果然多。古屋穿新霤，苍松瘦老柯。墨池閒贮水，犹得放邹鹅。
兰舟引
作者：袁宏道
朝代：明

东风染就蓝花水，刀鲭十寸青带子。鵊鶄衔母下滩眠，闻歌一翅冲烟起。入扇风香白芷苗，钩衫刺短迷阳蕊。尽船楼橹䠞波来，美人一茇虾须里。
关公祠
作者：袁宏道
朝代：明

平驱妖国洗蛟潭，月下高禅独自参。耻与摄山为伴侣，为他靳尚作伽蓝。
再和散木韵
作者：袁宏道
朝代：明

平生四不宜，担粪与围棋。强捉山公斝，生填逸少池。窗前微点石，花底小裁诗。稍欲装风景，休推临老时。藤纸书一通，裴诗王集中。时清传雅语，格婉变骚风。丽体收花露，方言辨鸟虫。绿绨閒贮取，一一示诸公。颠毛老去休，拟伴赤松游。尽室营新麓，全身观古丘。云峦閒品藻，花月小阳秋。欲作天台讯，东阳有便舟。山居饶水石，消得一生忙。夜雨沉丹灶，秋花蔽井床。古苔烦树瘿，乾牍老鱼香。梦里匡山路，斜帆指汉阳。稼圃也优游，山庄又一秋。迎风收栗子，过雨剪花头。自洗蒙苔石，聊通滞叶沟。閒中真本草，蠲忿与忘忧。夜雨水平矶，朝暾树树晖。笼中珍鸟语，天外拙鸠飞。古杖藤花笠，垂绦板摺衣。形容堪尽取，画作虎溪归。幽居长在定，直与简编亲。东鲁先夫子，西方古圣人。侍儿泉洗面，座客鸟衔巾。几日僧寮去，山房一半尘。酒正合弹谁，醉乡甲令知。睡魔槟五岭，愁伯放三危。词客花盈斗，钱奴醋满卮。清谭都拨去，只许雅歌随。
再和散木韵
作者：袁宏道
朝代：明

空阶锐草枯，山影落澄湖。花下舂云母，霜中课橘奴。移家求水石，舍宅事浮图。一笑掀髯去，孤峰绝顶株。白石青烟梦，空花水月诗。禅锋摧老敌，糟垒竖高旗。云湿篬筤岭，江寒社若祠。榔梅多手植，忽已见孙枝。
再和散木韵·其一
作者：袁宏道
朝代：明

平生四不宜，担粪与围棋。强捉山公斝，生填逸少池。窗前微点石，花底小裁诗。稍欲装风景，休推临老时。
再和散木韵·其一
作者：袁宏道
朝代：明

空阶锐草枯，山影落澄湖。花下舂云母，霜中课橘奴。移家求水石，舍宅事浮图。一笑掀髯去，孤峰绝顶株。
再和散木韵·其七
作者：袁宏道
朝代：明

幽居长在定，直与简编亲。东鲁先夫子，西方古圣人。侍儿泉洗面，座客鸟衔巾。几日僧寮去，山房一半尘。
再和散木韵·其三
作者：袁宏道
朝代：明

颠毛老去休，拟伴赤松游。尽室营新麓，全身观古丘。云峦閒品藻，花月小阳秋。欲作天台讯，东阳有便舟。
再和散木韵·其二
作者：袁宏道
朝代：明

白石青烟梦，空花水月诗。禅锋摧老敌，糟垒竖高旗。云湿篬筤岭，江寒社若祠。榔梅多手植，忽已见孙枝。
再和散木韵·其二
作者：袁宏道
朝代：明

藤纸书一通，裴诗王集中。时清传雅语，格婉变骚风。丽体收花露，方言辨鸟虫。绿绨閒贮取，一一示诸公。
再和散木韵·其五
作者：袁宏道
朝代：明

稼圃也优游，山庄又一秋。迎风收栗子，过雨剪花头。自洗蒙苔石，聊通滞叶沟。閒中真本草，蠲忿与忘忧。
再和散木韵·其八
作者：袁宏道
朝代：明

酒正合弹谁，醉乡甲令知。睡魔槟五岭，愁伯放三危。词客花盈斗，钱奴醋满卮。清谭都拨去，只许雅歌随。
再和散木韵·其六
作者：袁宏道
朝代：明

夜雨水平矶，朝暾树树晖。笼中珍鸟语，天外拙鸠飞。古杖藤花笠，垂绦板摺衣。形容堪尽取，画作虎溪归。
再和散木韵·其四
作者：袁宏道
朝代：明

山居饶水石，消得一生忙。夜雨沉丹灶，秋花蔽井床。古苔烦树瘿，乾牍老鱼香。梦里匡山路，斜帆指汉阳。
再泛百泉
作者：袁宏道
朝代：明

欲去复停帴，瓶瓯尚在船。异沙千种色，密雨一湖泉。有鹤山中梦，无人池上弦。醉归旋就枕，带却涧声眠。
冬夜集顾升伯斋中剧谭偶成
作者：袁宏道
朝代：明

荆火激焦声，釭焰吐红腻。吴酒贮杨妃，幽香泻荷芰。格外发狂谭，一呼醒群睡。凉飔入檀林，败叶皆香气。人间尘土事，了不关肠胃。百年深障习，一分留文字。抽空出妙丝，劈天展高翅。碌碌彼人奴，馀膻蔽天地。铅刀笑鱼肠，枭毛遮翡翠。铸金哭坡仙，百世想标帜。
冬尽
作者：袁宏道
朝代：明

怕见历头残，穷年逼小寒。见人黑发去，自检白髭看。好句逢僧得，新怀语客难。云山与烟水，梦著也成欢。
冬尽偶成
作者：袁宏道
朝代：明

青霜一寸冰皮老，冻楚荒荒落饥鸟。老去惭看日脚忙，冬来怕见历头少。客里关心辽左书，梦中失路京华道。宦心灰尽复如何，大都也似霜前草。
冬日杂兴
作者：袁宏道
朝代：明

残菊收新药，丹书缀断编。砚呵胶婢指，苔老夹冰钱。百衲支风惯，空杯见雪颠。缄书报知己，霜满蜡花笺。泻纸罗纹滑，飞枰石子寒。菊衰愁别蒂，鹤老梦归滩。香重红膏泣，粉枯白蠹残。寄声询衲病，驰帖报花安。雪炷抽寒焰，辰香扫炙尘。谱词分侍女，鬻帖与门人。边信封黄鼠，乡心想白鳞。卑官与大吏，一种逐蹄轮。残帙随风卷，閒窗尽日哦。胆瓶青剥落，梵呗语殽吪。寒节逢人少，新诗说酒多。小蛮持管笑，呵墨写长蛾。
冬日杂兴·其一
作者：袁宏道
朝代：明

残菊收新药，丹书缀断编。砚呵胶婢指，苔老夹冰钱。百衲支风惯，空杯见雪颠。缄书报知己，霜满蜡花笺。
冬日杂兴·其三
作者：袁宏道
朝代：明

雪炷抽寒焰，辰香扫炙尘。谱词分侍女，鬻帖与门人。边信封黄鼠，乡心想白鳞。卑官与大吏，一种逐蹄轮。
冬日杂兴·其二
作者：袁宏道
朝代：明

泻纸罗纹滑，飞枰石子寒。菊衰愁别蒂，鹤老梦归滩。香重红膏泣，粉枯白蠹残。寄声询衲病，驰帖报花安。
冬日杂兴·其四
作者：袁宏道
朝代：明

残帙随风卷，閒窗尽日哦。胆瓶青剥落，梵呗语殽吪。寒节逢人少，新诗说酒多。小蛮持管笑，呵墨写长蛾。
冬菊
作者：袁宏道
朝代：明

众芳无不改，篱菊晚犹开。护叶多编竹，怜香自剪莱。惊心寒节破，载酒故人来。忽忆东篱叟，狂歌试举杯。
出城至大别寺题壁
作者：袁宏道
朝代：明

汉阳山上閒峦少，汉阳城中人又老。娟眉雪齿竞浮荣，几人头上无青草。荒坟如粟秋山下，嗷嗷鬼母诉长夜。山中老矣头佗行，白骨堆中起精舍。汉阳城，如掌大，壮士激矢穿城过。试登高阁数行人，阔帽青衫凡几个。
出城观柰子花遇大风至韦公寺而还同游为顾升伯李酉卿家伯修
作者：袁宏道
朝代：明

终日惜奈花，一身苦牵羁。半月始得行，垂老玩姜姬。飞鞭出重城，修途会封姨。扑面吹砂砾，熟马昏路岐。白日恣狂霾，弥空塞琉璃。举头触横柳，乌纱罥高枝。一步一摧折，歇马憩仁祠。山僧出慰劳，白水泛枪旗。诸馀小比丘，目腓心刺讥。未闻看花人，罩眠对春姿。马疲人亦困，酌酒却宽脾。不独负花约，兼亦怖天威。自我入京来，无日不沙飞。四月双重绵，立夏无春时。司尹省惟日，愚贱安敢知。长歌击流水，惊起双鸬鹚。
出燕别大哥三哥
作者：袁宏道
朝代：明

长安二月时，阳缓北风厉。霜刃割地皮，古木领寒气。纷纷骡马尘，晓起如云辟。置酒上南冈，别我好兄弟。一母生三人，顶踵皆相类。发愿穷无生，百劫相砥砺。言前识锋机，死里寻关捩。居身如竖铜，蓄口唯谈义。兄性温而真，弟性坦而毅。余性兼宽猛，弦韦时相济。堕地便同根，飞天亦共翅。一旦忽分首，能不添憔悴。白马望吴门，惨淡无边际。畏路如畏虎，猜官如猜谜。长兄见老成，劝余勉为吏。钱谷慎出入，上下忌同异。小弟发狂谭，兄言胡乃赘。胸臆自可行，荣枯安足计。纵使挂弹章，亦只数行字。八十日彭泽，独非男儿事。言罢日西沉，强起各分袂。马尾对马尾，东西倏异位。欲哭近妇人，一笑飞寒泪。
出郭
作者：袁宏道
朝代：明

稻熟村村酒，鱼肥处处家。轻刀粘水去，独鸟会风斜。落日流红浪，长江徙白沙。山僧迎客喜，颠倒著袈裟。
刘侯宴
作者：袁宏道
朝代：明

满斗撒珠玑，窗风射蜡晖。乐从三奏罢，酒看十分飞。参佐分山果，优人撤地衣。为贪文字饮，小减邑侯威。
刘元定斋中别诸社友时余有内人之戚
作者：袁宏道
朝代：明

一竿直出帝城烟，马首弓尘仅一年。倦鸟早辞燕树雪，间花又上武溪船。伯鸾未得偕妻隐，和靖终当伴鹤眠。白尽头颅应不返，青溪山下有鸣泉。
刘元质宅宴得金字
作者：袁宏道
朝代：明

远水轻云意，孤桐野鹤心。消磨归酒政，游戏入花林。赵姊双名燕，卢郎一字琛。庞公见亦悔，湘水错沉金。
刘子威
作者：袁宏道
朝代：明

盛事推弘正，高才足雁行。丹台函姓字，石鼓筮文章。管库名伊吕，闭门读老庄。时贤零落尽，天壤一刘郎。山居忘甲子，玄想證无生。天意私高士，人间瑞老成。文章不死药，形体岁星精。避世羞藜火，桃灯传五行。
刘子威·其一
作者：袁宏道
朝代：明

盛事推弘正，高才足雁行。丹台函姓字，石鼓筮文章。管库名伊吕，闭门读老庄。时贤零落尽，天壤一刘郎。
刘子威·其二
作者：袁宏道
朝代：明

山居忘甲子，玄想證无生。天意私高士，人间瑞老成。文章不死药，形体岁星精。避世羞藜火，桃灯传五行。
刘常侍水轩
作者：袁宏道
朝代：明

入室翠层层，秋容分外澄。花分西内种，树古北朝僧。波净寒生簟，峰高夜见灯。墨光浓淡里，山水赵吴兴。随意移床枕，无窗不可眠。西山篱落下，流水卷炉边。茭叶遮城垒，荻花隐寺田。儿童私打网，时有白鱼鲜。竹药崩沙岸，槐根出钓矶。卷帘山放入，打果雀惊飞。护乐添新幕，抛毬换短衣。倦来观洗马，？络尽珠玑。敞屋高临水，卑垣奥作庐。山僧能咒树，童子解医鱼。剑玦充文具，歌谣集古书。之乎亦不识，糟却几盈虚。
刘常侍水轩·其一
作者：袁宏道
朝代：明

入室翠层层，秋容分外澄。花分西内种，树古北朝僧。波净寒生簟，峰高夜见灯。墨光浓淡里，山水赵吴兴。
刘常侍水轩·其三
作者：袁宏道
朝代：明

竹药崩沙岸，槐根出钓矶。卷帘山放入，打果雀惊飞。护乐添新幕，抛毬换短衣。倦来观洗马，？络尽珠玑。
刘常侍水轩·其三
作者：袁宏道
朝代：明
体裁：五言律诗

竹药崩沙岸，槐根出钓矶。卷帘山放入，打果雀惊飞。护乐添新幕，抛毬换短衣。倦来观洗马，�络尽珠玑。
刘常侍水轩·其二
作者：袁宏道
朝代：明

随意移床枕，无窗不可眠。西山篱落下，流水卷炉边。茭叶遮城垒，荻花隐寺田。儿童私打网，时有白鱼鲜。
刘常侍水轩·其四
作者：袁宏道
朝代：明

敞屋高临水，卑垣奥作庐。山僧能咒树，童子解医鱼。剑玦充文具，歌谣集古书。之乎亦不识，糟却几盈虚。
初入村居
作者：袁宏道
朝代：明

割爱聊芟竹，薙荒暂作桥。云岚披旧址，花鸟历前朝。涧伏多年雪，山深太古条。南华志怪者，不达小逍遥。一派松篁路，聊通曲木桥。山空狐女啸，树古鸟王朝。花入玲珑榭，溪分婉娈条。不知泻近速，只觉去人遥。
初入村居·其一
作者：袁宏道
朝代：明

割爱聊芟竹，薙荒暂作桥。云岚披旧址，花鸟历前朝。涧伏多年雪，山深太古条。南华志怪者，不达小逍遥。
初入村居·其二
作者：袁宏道
朝代：明

一派松篁路，聊通曲木桥。山空狐女啸，树古鸟王朝。花入玲珑榭，溪分婉娈条。不知泻近速，只觉去人遥。
初入红螺崄
作者：袁宏道
朝代：明

凿天出古空，意匠穷刻露。赎取长吉魂，幻作鬼工赋。霜岩透斑锷，石骨竦清怒。历劫至于合，彫镂不曾住。无石不巧心，转眄殊态度。一种老健中，自发嫣媚趣。阴巘夹琉璃，飞仄窘仙步。一死直青山，梯足于悬树。
初冬夜同郝公琰龚散木閒谈
作者：袁宏道
朝代：明

云树萧然丈石居，清罍遥夜荐霜蔬。佳言屡似飞香屑，往事真如绎故书。窗外影閒双睡鹤，灯前手冷一编鱼。寒花瘦竹差相得，白首承明梦亦疏。
初夏偕同署诸君子饮西郊池亭仍用前韵
作者：袁宏道
朝代：明

花时聊复问鸥群，树有新阴藻有文。且与共听幽涧水，休教惊散隔溪云。青衫暂可驱从使，红袖那堪对此君。韵远心空无一语，不知啼鸟欲何云。
初夏同惟学惟长舅尊游二圣禅林检藏有述
作者：袁宏道
朝代：明

一尊高阁许从容，眺尽南湖与北峰。青叶黄衣馀碍在，玉函珠匣总尘封。空江隐隐流清梵，别壁沉沉起暮钟。昏黑谈经人不去，知君学佛意初浓。丈六空传草一茎，莲台肃肃古先生。夜深虚阁听龙语，世远枯松赞佛名。蒲榻参来知行浅，稻田栽就觉身轻。等閒法法都如梦，眼底何劳觅化城。禅？避客昼常扃，竹树阴森可一庭。野雀半衔天女粉，梁尘渐污佛头青。六时僧礼莲花漏，三教人翻贝叶经。衣下有珠君识否，寤来如欲曙明星。苍枝矫矫欲盘空，高阁泠泠受远风。怪石枯藤随意古，砌花畦草自然工。六朝遗事残钟外，千佛生涯晓籁中。我亦冥心求圣果，十年梦落虎溪东。
初夏同惟学惟长舅尊游二圣禅林检藏有述·其一
作者：袁宏道
朝代：明

一尊高阁许从容，眺尽南湖与北峰。青叶黄衣馀碍在，玉函珠匣总尘封。空江隐隐流清梵，别壁沉沉起暮钟。昏黑谈经人不去，知君学佛意初浓。
初夏同惟学惟长舅尊游二圣禅林检藏有述·其三
作者：袁宏道
朝代：明
体裁：七言律诗

禅关避客昼常扃，竹树阴森可一庭。野雀半衔天女粉，梁尘渐污佛头青。六时僧礼莲花漏，三教人翻贝叶经。衣下有珠君识否，寤来如欲曙明星。
初夏同惟学惟长舅尊游二圣禅林检藏有述·其三
作者：袁宏道
朝代：明

禅？避客昼常扃，竹树阴森可一庭。野雀半衔天女粉，梁尘渐污佛头青。六时僧礼莲花漏，三教人翻贝叶经。衣下有珠君识否，寤来如欲曙明星。
初夏同惟学惟长舅尊游二圣禅林检藏有述·其二
作者：袁宏道
朝代：明

丈六空传草一茎，莲台肃肃古先生。夜深虚阁听龙语，世远枯松赞佛名。蒲榻参来知行浅，稻田栽就觉身轻。等閒法法都如梦，眼底何劳觅化城。
初夏同惟学惟长舅尊游二圣禅林检藏有述·其四
作者：袁宏道
朝代：明

苍枝矫矫欲盘空，高阁泠泠受远风。怪石枯藤随意古，砌花畦草自然工。六朝遗事残钟外，千佛生涯晓籁中。我亦冥心求圣果，十年梦落虎溪东。
初夏同惟学惟长舅尊游二圣禅林检藏有述万二酉老师有垂老之疾惑而赋此万里中老儒余家父子兄弟祖孙皆从之游其人可知·其一
作者：袁宏道
朝代：明
体裁：七言律诗

白首为儒未厌贫，布袍落落敝风尘。百年偃蹇穷途事，一榻艰难老病人。楚客由来衰凤鸟，汉郊何日狩麒麟。劝君恁学无生忍，犹有金刚不坏身。
初夏同江进之坐孙内使池台感赋
作者：袁宏道
朝代：明

竹隐千花径，亭开卐字栏。银塘骄水鸭，罗幄护风兰。邸报传来闷，民膏到处难。东南供费极，不忍更周残。细果亚枝重，垂藤拂幔低。檀烟薰睡犬，松子食雏鸡。情鸟雄雌狎，名花姊妹齐。繁华终有气，端不似山栖。
初夏同江进之坐孙内使池台感赋·其一
作者：袁宏道
朝代：明

竹隐千花径，亭开卐字栏。银塘骄水鸭，罗幄护风兰。邸报传来闷，民膏到处难。东南供费极，不忍更周残。
初夏同江进之坐孙内使池台感赋·其二
作者：袁宏道
朝代：明

细果亚枝重，垂藤拂幔低。檀烟薰睡犬，松子食雏鸡。情鸟雄雌狎，名花姊妹齐。繁华终有气，端不似山栖。
初度戏题
作者：袁宏道
朝代：明

碌碌复碌碌，浮生如转毂。帝宏匝地罗，人窘弥天狱。堕地三十载，强半是颦䠞。算喜无十星，量愁有千斛。十五岁以前，师傅苦拘束。朝愁日上舂，暮愁书难读。十五岁以后，龟手事场屋。儒中卞去头，宦网又缠足。千眄得一官，万眄得微禄。谁知徼五斗，妻子转枵腹。颜色低上官，肝肠枯案牍。举止动得过，憎恚若相触。月不十回圆，酒无三朝熟。来者不可知，去者不可赎。欲留色枯槁，欲归心彳亍。一病觉昨非，万仞遂黄鹄。勿以径寸荣，易兹寻丈辱。
初授司功副郎
作者：袁宏道
朝代：明

舍锻来为吏，嵇康也未慵。带犹悬素銙，衔得比青松。案牍心先碎，疏题手自封。何年桂神武，买断紫芝峰。
初春暴热过静者居限韵
作者：袁宏道
朝代：明

花气郁春蒸，下马脱吴绫。坐看缃格下，时有朴纱蝇。罄口与木笔，非时联作朋。雏篁茁垐齿，冶叶被苍藤。间蝶趁风廊，香须沾其膺。似彼青娥子，梦亦恋花缯。盆池供瘦石，斜幌隐龛灯。回风逆香缕，袅袅青烟腾。研丹窜今文，时轨裂轲曾。云山刻骚士，秾香恼定僧。
初晴
作者：袁宏道
朝代：明

暾日迟迟影，和风淡淡新。山微舒态度，柳小足精神。宗测当如祖，梁鸿竟傍人。欲从游客饮，除里觅纱巾。
初杜门
作者：袁宏道
朝代：明

一笑挥铜绶，高眠諀部民。放风疏垢发，信懒著闲身。吏省公移字，堂清案牍尘。静居堪养性，州郡但劳人。
初正偶题
作者：袁宏道
朝代：明

惯懒无心更出关，清时梦亦趁人閒。几回寺里寻花去，独自江头看水还。处世渐同栗里子，全家拟注玉泉山。千溪万碧何由见，只是苍枝也破颜。
初秋
作者：袁宏道
朝代：明

负俗将无傲，閒居合有秋。骄阳犹避鹊，小雨亦呼鸠。中散交多绝，司空宦总休。明知悲冉冉，何苦不沧洲。
初至绍兴
作者：袁宏道
朝代：明

闻说山阴县，今来始一过。船方革履小，士比鲫鱼多。聚集山如市，交光水似罗。家家开老酒，只少唱吴歌。
初至西湖
作者：袁宏道
朝代：明

山上清波水上尘，钱时花月宋时春。看官不识杭州语，只道相逢有北人。一络香风十里堤，万株杨柳著行齐。苏州浪得佳名字，试把湖山共品题。
初至西湖·其一
作者：袁宏道
朝代：明

山上清波水上尘，钱时花月宋时春。看官不识杭州语，只道相逢有北人。
初至西湖·其二
作者：袁宏道
朝代：明

一络香风十里堤，万株杨柳著行齐。苏州浪得佳名字，试把湖山共品题。
别丘大
作者：袁宏道
朝代：明

世人等閒聚，亦复等閒别。我辈会非常，别宁不痛切。天荒古木寒，愁老石皮裂。十月江上风，酸却行人辙。常年别妻儿，道我肝如铁。今夕送君去，化作红炉雪。荆树掇皮真，竹子到头节。万里黄州程，一步一心折。
别小修
作者：袁宏道
朝代：明

瓜洲云色蔽天昏，肠断金山寺里猿。狎客也须同海鸟，过江切莫食河豚。幕中有主当持牍，雪里无钱且典裈。画戟如林高丈五，不知何处是朱门。
别恨篇为方子公赋
作者：袁宏道
朝代：明

种得油麻未长，撇他李子何安。宝枕鸳离丝断，金炉鸭死灰残。忍啼一语两语，缠肠千端万端。总角痴儿騃女，接命朝饔晚餐。独自弓形吊影，谁人知煖知寒。天上人间地下，死难鬼难妾难。
别方子公
作者：袁宏道
朝代：明

霜天客病难，何况千里去。空囊唯败锥，饥程如何度。客店指煤烟，穷乌啄冰树。丁丁羸马铃，终夜相伴住。怀刺二十载，毕竟无一遇。泻泪忆黄金，相仇复何故。聪明百倍人，百算百成误。日日扶摇风，不肯吹飞絮。天高画戟门，谁是思深处。
别无念
作者：袁宏道
朝代：明

五年一会面，一别不惨然。只消三回别，便是十五年。念我志参学，黄杨木子禅。百遍听师语，终不破纠缠。辟彼生肓人，生不识紫朱。告以朱何似，转告转模糊。别师既不忍，留师复苦难。十月江风多，留毛盖脑寒。
别无念
作者：袁宏道
朝代：明

汉口来何易，湘江去不难。北风吹顺水，三日到齐安。送君竹林祠，竹子何森森。不痛别离肠，但伤知音心。辛苦李上人，白发寻知己。为尔住龙湖，尔胡殢于此。湖上望君切，江上送君苦。江上与湖上，计程一千五。陆程华容道，水程京口驿。良无黄金赠，感慨复何益。谓尔真吾师，谓吾真尔友。不知欧冶炉，肯铸顽铁否。海内交游多，何人可与语。我欲知姓名，东西南北去。落魄苏季子，无官妻嫂欺。尔若不见怜，飘零安可知。
别无念·其一
作者：袁宏道
朝代：明

汉口来何易，湘江去不难。北风吹顺水，三日到齐安。
别无念·其七
作者：袁宏道
朝代：明

海内交游多，何人可与语。我欲知姓名，东西南北去。
别无念·其三
作者：袁宏道
朝代：明

辛苦李上人，白发寻知己。为尔住龙湖，尔胡殢于此。
别无念·其二
作者：袁宏道
朝代：明

送君竹林祠，竹子何森森。不痛别离肠，但伤知音心。
别无念·其五
作者：袁宏道
朝代：明

陆程华容道，水程京口驿。良无黄金赠，感慨复何益。
别无念·其八
作者：袁宏道
朝代：明

落魄苏季子，无官妻嫂欺。尔若不见怜，飘零安可知。
别无念·其六
作者：袁宏道
朝代：明

谓尔真吾师，谓吾真尔友。不知欧冶炉，肯铸顽铁否。
别无念·其四
作者：袁宏道
朝代：明

湖上望君切，江上送君苦。江上与湖上，计程一千五。
别李年兄
作者：袁宏道
朝代：明

经年何事远庭闱，走马弹冠意总非。白发自难千里别，青山岂为一身归。罗浮萑下迎仙舫，锦石花疏间綵衣。我亦思家去未得，因君魂傍故园扉。
别江郎
作者：袁宏道
朝代：明

江郎貌奇崛，文字多古质。十三读父书，十五梦先笔。父母怜爱之，保护常在膝。何不从我游，扁舟访二室。
别洪子兼寄吴临川
作者：袁宏道
朝代：明

暮雨复朝烟，送君江水边。故人如问讯，道我忆临川。
别王以明用前韵
作者：袁宏道
朝代：明

一室闭冷云，花月摈无盐。兀坐生泉石，榻风吹水帘。花斑绣青铜，夜夜吼红奁。微言破尘缕，厉彼昆刀铦。野梦牵墟落，松寮丽省詹。空潭侣水影，垂竿揖枯髯。往往抽栗尾，拾鲜弃其腌。当其隽发时，叱盲排马阉。秀句传活水，死语遭夷歼。骚家心恍惘，玄子口吃钳。异物乖今直，时味饱软甜。穷怪铸九鼎，等以一毛拈。尺水昂巨鳞，吐沫聊自噞。
别王百谷
作者：袁宏道
朝代：明

河上青霜雁字斜，西风匹马又天涯。锦帆径绕郎官舍，冠子桥通处士家。好事每挥林下麈，清斋长试谷前茶。东邻不是无姝子，眼底何人解浣纱。
别石篑
作者：袁宏道
朝代：明

别石篑，石篑何忍别。相知是相知，知处难容舌。一等是肝肠，输君生死切。烈火潦虚空，火尽空不灭。古今只四伦，大抵缺明友。谁识楚越人，万里为奇偶。我肠寄君心，君心出我口。觅同本自无，异于何处有。一叶随东风，飘泊巳半载。梯雪度深山，寒气铄孤拐。三入净寺门，寺僧笑狂騃。欲得不相讥，除非观自在。是仙是凡人，请君是挥解。君携我如头，我从君若尾。不是西看山，便是东涉水。谁家薄福缘，生此两狂子。受用能几何，苦他双脚底。学道不学禅，谈星不谈义。爱曲不爱音，读书不读字。人天收不得，贤智亦为祟。不知何因缘，偏得同臭味。每笑儒生禅，颠倒若狂醉。除却袁中郎，天下尽儿戏。南山有禽，其字曰希有，壮山有鸟，其名曰凤凰。两鸟排云扶雾入虚空，虚空莽莽四顾绝稻梁。下界岂无七寸之粳米，争奈网罗缬缬常高张。不即凡不求圣，相依何觅性命。三入湖两易令，无少长知名姓。湖上花作明證，别时衰到时盛。后来期不敢问，我好色公多病。归去寻阿宾，阿宾亦可人。公家廿一弟，超脱是其伦。天不孤生物，有必辀有轮。狂态诚可取，其若头上巾。气嘘为风，云流为水。人之小人，人之君子。鸭不能飞，蚓不能跃。枭哭非愁，鸾歌非乐。无曰升天，天卑于渊。无曰瞰渊，渊高于天。即佛即圣，非儒非禅。能再相从否。若驾相思车，当问白门柳。
别石篑·其一
作者：袁宏道
朝代：明

别石篑，石篑何忍别。相知是相知，知处难容舌。一等是肝肠，输君生死切。烈火潦虚空，火尽空不灭。
别石篑·其七
作者：袁宏道
朝代：明

不即凡不求圣，相依何觅性命。三入湖两易令，无少长知名姓。湖上花作明證，别时衰到时盛。后来期不敢问，我好色公多病。
别石篑·其三
作者：袁宏道
朝代：明

一叶随东风，飘泊巳半载。梯雪度深山，寒气铄孤拐。三入净寺门，寺僧笑狂騃。欲得不相讥，除非观自在。是仙是凡人，请君是挥解。
别石篑·其九
作者：袁宏道
朝代：明

气嘘为风，云流为水。人之小人，人之君子。鸭不能飞，蚓不能跃。枭哭非愁，鸾歌非乐。无曰升天，天卑于渊。无曰瞰渊，渊高于天。即佛即圣，非儒非禅。
别石篑·其二
作者：袁宏道
朝代：明

古今只四伦，大抵缺明友。谁识楚越人，万里为奇偶。我肠寄君心，君心出我口。觅同本自无，异于何处有。
别石篑·其五
作者：袁宏道
朝代：明

学道不学禅，谈星不谈义。爱曲不爱音，读书不读字。人天收不得，贤智亦为祟。不知何因缘，偏得同臭味。每笑儒生禅，颠倒若狂醉。除却袁中郎，天下尽儿戏。
别石篑·其八
作者：袁宏道
朝代：明

归去寻阿宾，阿宾亦可人。公家廿一弟，超脱是其伦。天不孤生物，有必辀有轮。狂态诚可取，其若头上巾。
别石篑·其十
作者：袁宏道
朝代：明

能再相从否。若驾相思车，当问白门柳。
别石篑·其四
作者：袁宏道
朝代：明

君携我如头，我从君若尾。不是西看山，便是东涉水。谁家薄福缘，生此两狂子。受用能几何，苦他双脚底。
别程彦之归吴
作者：袁宏道
朝代：明

无成何用出昭关，眼底浓华阅几般。陆品携来寻白水，谢家将去入名山。缁寮乞作分桃忏，练帢羞归掷果湾。七十二峰青朵朵，岚光只在屋楣间。
别袁中夫
作者：袁宏道
朝代：明

梁鸿伯通桥，中夫陆家带。都是失意人，一般滞吴会。汉水虽方广，不能浮一芥。孤桐既以摧，穷凤复何赖。回首吴松江，冲风折车盖。
别闽人王生
作者：袁宏道
朝代：明

青草红亭万里尘，送君那得不沾巾。孤峰过雨梅花碧，野店逢秋荔子新。江鹤岭猿频吊客，澧兰湘芷总关人。武夷山上仙踪在，何日寻真共卜邻。
别黄道元
作者：袁宏道
朝代：明

驿路柳条如鞭，江上奔帆似马。两荡聚首许时，兴阑各自归也。明春有事天台，便过龙湫度夏。公家半宦半儒，卜居在城在野。雁场或东或西，双门之上之下。
别黄道元信笔题扇上
作者：袁宏道
朝代：明

千里负空囊，蹇足投吴令。客子既数奇，主人复善病。薄俗异临邛，好事乏程郑。逆居垂半载，无化知名姓。乞饭随白足，佣经皈大圣。未免无鱼歌，能不驯龙性。贫者士之常，达岂文章命。舌在即王侯，文成之歌咏。去矣莫徘徊，无官谁相敬。
别龙君超君御兄弟
作者：袁宏道
朝代：明

青鞋不破武陵春，归去西风一面尘。荷叶山头闻杜宇，桃花源上别秦人。深村稻熟泉当户，废苑茶香寺作邻。可是无花无地主，祗缘无计得分身。
别龚散才
作者：袁宏道
朝代：明

梅雨濯江干，江风细吐寒。红亭一杯酒，惨无宾主欢。天风吹子堕，倏忽送子还。游踪如电影，闪烁太无端。子曰为官苦，予嗟行路难。各自相慰劳，言言沁肺肝。与子如林鸟，升沉各羽翰。别子如湍水，东西异波澜。何如一合并，白首臭春兰。萍散有时聚，云老终还山。江头风日雨，容易彫朱颜。
北行道中示弟
作者：袁宏道
朝代：明

惜别无多日，驱驰看逼年。客愁繁似雨，官路远如天。冻碛酸车毂，严霜齧马鞭。流光付行旅，尔我递相怜。
北邙
作者：袁宏道
朝代：明

苍松老鬣风掀舞，垒垒孤烟问无主。铜驼陌上旧王侯，吹作行人面上土。山头白杨化为姥，夜夜田中驱石虎。衣冠北向拜寿陵，树上乌鸦能汉语。
十二月十七日五弟初度
作者：袁宏道
朝代：明

任运阅年光，不识支平易。但闻蜡梅香，知弟生辰至。二十八番花，一开一回丽。读尽古人书，识遍天下事。家世安国学，铁砚工文字。无射不穿杨，一往看联辔。屈指兔目花，黄时甫再岁。千里宿舂粮，养就天池翅。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句
作者：袁宏道
朝代：明

江行值逆风，陆行招雪雨。何适不艰难，弱夫挽强弩。袖里藏香茗，橐中具糗粮。出门无一有，始觉老妻亡。野竹根连石，村姑语带蛮。役夫前指我，此是小丫山。壁上烟森森，道旁石齿齿。举头不见人，但见前人履。皂衫如伏鹿，石底蹶而起。壮发小平头，霜䰄老椽史。怪鸟啼空树，断云愁暮山。可怜吴季子，死彼博嬴间。淋淋沥沥行，仄仄？？远。此去浮屠街，二十四泥坂。晓看烟林青，暮看雪岭兀。似栽苦狂人，立时摸白发。莫嫌马没蹄，莫怨车泥辙。比作看山人，孤筇穿岭雪。千山照平湖，城在湖波上。前途一发行，斜绕屏风嶂。好在宫台里，山高水亦环。两嵓陟绝起，更好大雷山。峰峰雪点缀，曲曲水苍寒。却似曾经眼，王维画上看。人行？岭上，时与岩相突。马落溪桥间，忽为雪所没。酸呼复快吟，投者哭且怒。我是好琴人，那知黄柏树。怪石与危岑，山神勿相试。我行惯险难，历尽风涛地。豕系天王座，乌巢大士冠。鸡栖为市井，鹿柴作门阑。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其一
作者：袁宏道
朝代：明

江行值逆风，陆行招雪雨。何适不艰难，弱夫挽强弩。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其七
作者：袁宏道
朝代：明

淋淋沥沥行，仄仄？？远。此去浮屠街，二十四泥坂。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其七
作者：袁宏道
朝代：明
体裁：五言绝句

淋淋沥沥行，仄仄��远。此去浮屠街，二十四泥坂。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其三
作者：袁宏道
朝代：明

野竹根连石，村姑语带蛮。役夫前指我，此是小丫山。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其九
作者：袁宏道
朝代：明

莫嫌马没蹄，莫怨车泥辙。比作看山人，孤筇穿岭雪。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其二
作者：袁宏道
朝代：明

袖里藏香茗，橐中具糗粮。出门无一有，始觉老妻亡。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其五
作者：袁宏道
朝代：明

皂衫如伏鹿，石底蹶而起。壮发小平头，霜䰄老椽史。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其八
作者：袁宏道
朝代：明

晓看烟林青，暮看雪岭兀。似栽苦狂人，立时摸白发。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其六
作者：袁宏道
朝代：明

怪鸟啼空树，断云愁暮山。可怜吴季子，死彼博嬴间。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十
作者：袁宏道
朝代：明

千山照平湖，城在湖波上。前途一发行，斜绕屏风嶂。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十一
作者：袁宏道
朝代：明

好在宫台里，山高水亦环。两嵓陟绝起，更好大雷山。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十三
作者：袁宏道
朝代：明

人行？岭上，时与岩相突。马落溪桥间，忽为雪所没。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十三
作者：袁宏道
朝代：明
体裁：五言绝句

人行�岭上，时与岩相突。马落溪桥间，忽为雪所没。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十二
作者：袁宏道
朝代：明

峰峰雪点缀，曲曲水苍寒。却似曾经眼，王维画上看。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十五
作者：袁宏道
朝代：明

怪石与危岑，山神勿相试。我行惯险难，历尽风涛地。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十六
作者：袁宏道
朝代：明

豕系天王座，乌巢大士冠。鸡栖为市井，鹿柴作门阑。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其十四
作者：袁宏道
朝代：明

酸呼复快吟，投者哭且怒。我是好琴人，那知黄柏树。
十二月十八日至蕲阳舍舟从兴国走咸宁道出金牛镇山路如刀脊飞雪浸肤舆人艰窘几不能步然千峰缀雪或如鸦鵛或如积琼亦行役之一快也道中随事口占遂得十六绝句·其四
作者：袁宏道
朝代：明

壁上烟森森，道旁石齿齿。举头不见人，但见前人履。
十六夜和三弟
作者：袁宏道
朝代：明

凉月如霜鉴薄帷，空杯无计觅糟醨。买镫聊复欢儿女，弄笔粗能遣岁时。花火每攒骑马客，蜡光先照走桥姬。少年乐事今无几，近老方知此兴衰。
十景园小集
作者：袁宏道
朝代：明

一门复一门，墙屏多于地。侯家事整严，树亦分行次。盆芳种种清，金蛾及茉莉。苍藤蔽担楣，楚楚干云势。竹子千馀竿，丛稍减青翠。寒士依朱门，索然无伟气。鹤翎片片黄，丹旗榜银字。鳀锦裹文石，翻作青山祟。兑酒向东篱，颓然索清醉。
千佛堂为玉轮上人题
作者：袁宏道
朝代：明

千佛堂中千个佛，眼底诸君皆髣髴。旁边突立千佛岩，绀朱剥落千年物。寒风十月枯青嶂，短尾饥猴跳枝上。毗卢帽子茶褐衫，道是堂头老和尚。
千尺㠉至百尺峡
作者：袁宏道
朝代：明

千仞云中缀一丝，势危那免堕枯枝。算来白石清泉死，差胜儿啼女唤时。
升天行
作者：袁宏道
朝代：明

乘赤雾，鞭鸾辙。路逢王子晋，玉箫已吹折。织女弄机丝，馀纬烂霄阙。下土虮虱民，误唤作雌霓。张翁老且耄，举止多媟亵。侍仙三万年，不曾见隆准。真人多窜左，天狐惨馀孽。羲御失长鞭，牵牛叹河竭。
午日沙市观竞渡感赋
作者：袁宏道
朝代：明

金鳞圻日天摇波，壮士麾旄鸣大鼍。黄头胡面锦魅额，疾风怒雨鬼神过。渴蛟饮壑猊触石，健马走坂丸注坡。倾城出观巷陌隘，红霞如锦汗成河。妖鬟袖底出巾冠，白颠髯下立青娥。朱阁玲珑窗窈窕，轻烟倩语隔红罗。北舟丝管南舟肉，情盘景促欢奈何。云奔浪激争抚掌，亦有父老泪滂沱。渚宫自昔称繁盛，二十一万肩相磨。西酋中珰横几载，男不西成女废梭。琵琶卖去了官税，健儿半负播州戈。笙歌沸天尘捲地，光华盛校十年多。耳闻商禁渐弛缓，努力官长蠲烦苛。太平难值时难待，千金莫惜买酒醝。君看至德中兴后，几人重唱天宝歌。
华州公署古槐大可四十围，盖二百馀年物也。余题之曰国槐，诗以记之
作者：袁宏道
朝代：明

孙枝郁郁遍三秦，溜雨笼烟不记春。若论花黄忙举子，已曾忙过九朝人。
华顶示同游樗道人
作者：袁宏道
朝代：明

踏遍秋云琢紫苔，巨灵掌上觅松栽。公超旧谷犹疑雾，方朔前生解役雷。幻诡也能通道术，诙谐大抵近仙才。芙蓉一削五千仞，不是狂夫不上来。
南岩
作者：袁宏道
朝代：明

珠题嵌绝辟，人巧依天匠。峭绿叠颓岚，青天怯磨荡。濛濛太始云，旷劫相酝酿。一自辟玄宫，斧作仙家障。苍峦夹攲窦，高天入盆盎。终古容清虚，诸仙几回丧。真人将上升，先此规图样。十二楼五城，某天如某嶂。宫成付黄冠，仙邮侈供帐。道装俗须眉，只此输天上。
卢沟道中
作者：袁宏道
朝代：明

驿路风尘苦，殊方伴侣稀。马犹思并辔，鸟也厌孤飞。树老春无态，云生山有衣。红亭？一醉，留著斗寒威。
卢沟道中
作者：袁宏道
朝代：明
体裁：五言律诗

驿路风尘苦，殊方伴侣稀。马犹思并辔，鸟也厌孤飞。树老春无态，云生山有衣。红亭�一醉，留著斗寒威。
卫叔卿博台
作者：袁宏道
朝代：明

云中转转试钩梯，棋路分明似芥畦。便欲与君终一局，只愁石烂水流西。
卫河道中和丘长孺惜别
作者：袁宏道
朝代：明

坠叶惊沙积蓼窗，射波寒月影幢幢。此身却似淘河鸟，才过南江人北江。拟上青霄别有关，身无健翮莫追攀。而今已是孤飞鹤，毛羽摧颓返故山。辞却墙东好里邻，思量来嚼浩衢尘。素衣变尽衰容减，到底还他赤骨贫。琴绝休悲大小弦，长贫长病岂须怜。朝春暮绩生尤苦，争得魂归自在天。陌上秋风吹冷埃，西州门巷转堪哀。梨花残落刺桐死，每诣君时哭一回。柔橹轻风觉有情，月高牛渚看潮生。江神木客争传语，可是袁家旧阿宏。耗尽雄心鬓亦皤，灞亭无奈尉谁何。珊瑚百尺根株老，不信天家无铁罗。别泪如倾祗赋诗，更无一物可相贻。自矜亦识汾阳老，眼底无君剑竖眉。
卫河道中和丘长孺惜别·其一
作者：袁宏道
朝代：明

坠叶惊沙积蓼窗，射波寒月影幢幢。此身却似淘河鸟，才过南江人北江。
卫河道中和丘长孺惜别·其七
作者：袁宏道
朝代：明

耗尽雄心鬓亦皤，灞亭无奈尉谁何。珊瑚百尺根株老，不信天家无铁罗。
卫河道中和丘长孺惜别·其三
作者：袁宏道
朝代：明

辞却墙东好里邻，思量来嚼浩衢尘。素衣变尽衰容减，到底还他赤骨贫。
卫河道中和丘长孺惜别·其二
作者：袁宏道
朝代：明

拟上青霄别有关，身无健翮莫追攀。而今已是孤飞鹤，毛羽摧颓返故山。
卫河道中和丘长孺惜别·其五
作者：袁宏道
朝代：明

陌上秋风吹冷埃，西州门巷转堪哀。梨花残落刺桐死，每诣君时哭一回。
卫河道中和丘长孺惜别·其八
作者：袁宏道
朝代：明

别泪如倾祗赋诗，更无一物可相贻。自矜亦识汾阳老，眼底无君剑竖眉。
卫河道中和丘长孺惜别·其六
作者：袁宏道
朝代：明

柔橹轻风觉有情，月高牛渚看潮生。江神木客争传语，可是袁家旧阿宏。
卫河道中和丘长孺惜别·其四
作者：袁宏道
朝代：明

琴绝休悲大小弦，长贫长病岂须怜。朝春暮绩生尤苦，争得魂归自在天。
即事
作者：袁宏道
朝代：明

个是春江旧舞楼，海棠花下小梁州。柳因有絮丝还在，莲到无心苦始休。浪子烧灯齐射覆，美人越席与藏钩。东风何意催桃李，多少西郊南陌头。
即事
作者：袁宏道
朝代：明

俗态有如此，谁云道不贫。黄金贵贱士，乌帽是非人。公叔绝交甚，东方慢世真。浮云看物理，浪迹混风尘。
即事
作者：袁宏道
朝代：明

越锦刺吴女，桐弦命小妻。炉鸣茶已罢，香散日初低。近火观猫戏，閒窗听鸟啼。乡书修总懒，笑作两行题。
即事
作者：袁宏道
朝代：明

野树凋青叶，寒江扫白波。讹音东事变，重语北船过。衢橘连霜买，卢姬尽日歌。扬州饶嫁娶，箫鼓夜来多。
即事和韵
作者：袁宏道
朝代：明

柳下何曾耐小官，青毡缘简且偷安。空窗净阁销尘眼，时草新花养病肝。庙市客来询古字，粮船僧至饷吴酸。密函怪牒閒搜取，钞得仙方寄所欢。
即事时京使至
作者：袁宏道
朝代：明

朔霰泠泠打角巾，客途那得更长贫。百钱买看双双女，一日刺投数主人。白酒澄来如雪水，青袍当去得霜鳞。端居忽谩逢京使，怕说东华十丈尘。
即席用韵赠于野宗侯
作者：袁宏道
朝代：明

买却青山一段烟，瓮中光景任流连。但同习郁酣池水，不向君王乞酒泉。缃帙未离绳几上，白云只在枕函边。碧瞳羽客閒来往，日课灵文字五千。
卷中见亡友王官谷姓字感赋
作者：袁宏道
朝代：明

残墨犹香落姓名，孤缸清夜泪充横。公然墨发人将去，毕竟青山约未成。心事如冰见底里，交游于我快平生。柳浪湖上深更月，料得诗魂近水行。云霞拟置别堂春，其奈些儿露水身。碧柳典来求古佛，青鬟嫁去事高真。一生书画皆偿债，数亩琅玕也卖人。湖石迤南栀子北，哭君此地最伤神。
卷中见亡友王官谷姓字感赋·其一
作者：袁宏道
朝代：明

残墨犹香落姓名，孤缸清夜泪充横。公然墨发人将去，毕竟青山约未成。心事如冰见底里，交游于我快平生。柳浪湖上深更月，料得诗魂近水行。
卷中见亡友王官谷姓字感赋·其二
作者：袁宏道
朝代：明

云霞拟置别堂春，其奈些儿露水身。碧柳典来求古佛，青鬟嫁去事高真。一生书画皆偿债，数亩琅玕也卖人。湖石迤南栀子北，哭君此地最伤神。
去湖上
作者：袁宏道
朝代：明

浪迹西湖上，儿童问总知。能言出入处，及与往来期。不忍题归字，终难滞许时。眼前虽别去，只恐病相思。
县斋孤寂时曹以新王百谷黄道元方子公见过有赋
作者：袁宏道
朝代：明

宦向清时懒，囊添旧日贫。琴孤行赠客，鹤惯不疑人。怕死归婆子，休官谢鬼神。寒云流日影，震气赤鳞鳞。
又九日偕诸叔及诸季昆散木陈正夫王回登高孟溪剧饮
作者：袁宏道
朝代：明

笑谑略卑尊，飞筹迭盎盆。一湾茶枣市，合族水云村。小管吹芦叶，魁罍卧柳根。未须量斗石，强饮倍齐髡。
又代作
作者：袁宏道
朝代：明

四载椒林社，精研只有君。高谈排嘿照，独往贱多闻。江面瓶心月，山南岭北云。逆风香自远，无路袭芳芬。
又和龙君超韵
作者：袁宏道
朝代：明

白板赤栏桥，石根系小舠。风传初稻信，雨应熟梅潮。柳密兼烟重，槎枯带藓漂。洄沿无定止，只似野云邀。
又次三弟韵
作者：袁宏道
朝代：明

文藻如今更老成，风流人识小冯名。胸中早有吞牛气，卷上时闻掷地声。五字诗催筠管乱，一帘香散酒筹横。他时得第烦天语，幸免鞭笞及老兄。
又次前韵
作者：袁宏道
朝代：明

怪石含斑藓，幽云抱古潭。茶勋凭水策，诗理入禅参。白帢纷春社，红衫过筱骖。纨书沈箧笥，纸笔付儿男。鼷鼠全河饮，蜗牛一壳庵。有冠徒似范，自茧可悲蚕。瘦削山容独，酣沉柳梦三。近烟红淡泊，著雨绿䰐鬖。香腻煎云母，溪光泻蔚蓝。僧来伸纸看，一幅古鱼篮。
又赠朗哉仍用前韵
作者：袁宏道
朝代：明

回首春明话昔年，因君忘却路三千。铜鞮陌上穿花出，岘首碑前枕石眠。醉后书颠如长史，老来诗淡类斜川。楚人调涩无佳韵，好谱离骚入管弦。
双寺逢本上人
作者：袁宏道
朝代：明

高僧如疼鹤，懒得著袈裟。雪案堆庄子，花函藏内家。问方医病竹，邮水泛春茶。一室沉香气，青烟吐白纱。
古树
作者：袁宏道
朝代：明

树老亦如人，骨劲皮皱裂。百卉争繁华，一枝冷坳铁。强阳发空心，红芽吐枯节。有若老翁醉，赪颐照头雪。姿态虽寡妍，根株免摧折。百遍阅春风，冰凌傲石碣。不似夭桃花，容易与春别。
古荆篇
作者：袁宏道
朝代：明

年年三月飞桃花，楚王宫里斗繁华。云连蜀道三千里，柳拂江堤十万家。丹楼绣幌巢飞燕，青阁文窗起睡鸦。鸦归燕语等閒度，不记江城春早暮。东风香吐合欢花，落日乌啼相思树。王孙挟弹郢门西，少年借客章台路。少年矫矫名都儿，雕鞍朱勒黄金羁。采桑陌上青丝笼，红粉楼中白纻辞。白纻绿水为君起，青春环佩如流水。东城丝管接西城，相府豪华压朱邸。侠客飞鹰古道傍，佳人卖笑垂杨里。垂杨二月隐朱楼，家家宴喜楼上头。綦舄喧阗朝送酒，管弦嘈杂夜藏钩。繁弦急管夜初阑，惜花少女怨春残。桃花滟滟歌成血，兰炷漫漫火送寒。晓风杨柳菖蒲浦，秋月梧桐金井栏。秋月春花无断绝，门前郁李九回折。愿作阳台雨后云，谁怜洛水风中雪。阳台洛水梦空长，那似倡家玳瑁床。选得东家佳姝妹，却延西第好儿郎。织成锦席迷蝴蝶，种得青梧栖凤凰。游人恋恋无穷已，踏遍江城春万里。只解宾从集似云，那惜年光去如矢。花开花落迥生愁，郢树鄢云几度秋。霍氏功名成梦寐，梁王台馆空山丘。荣枯翻复竟何言，昨宵弱水今昆崙。无人更哭西州路，有雀还登翟氏门。汉恩何浅天何薄，百年冠带坐萧索。昔时嘘气成烟云，今朝失势委泥砾。青娥皓齿嫁何人，金床玉几为谁作。已矣哉，归去来。楚国非无宝，荆山空有哀。君看《白雪》、《阳春》调，千载还推作赋才。
古诗为杨中翰母中翰生十日而亡其母
作者：袁宏道
朝代：明

十日无知识，那知有慈母。稍长听人言，一言一酸楚。辟如少唐儿，原不知乡土。从人问闾庐，悲咽泪如雨。哀怨本由衷，焉知涕无从。一封黄纸诏，十里白杨风。
可道人影赞
作者：袁宏道
朝代：明

生既将不来，灭岂将得去。欲识师真身，问取阶前树。手中枯木枝，脚下芒草屦。面皱而神清，是师苦心处。
叹镜
作者：袁宏道
朝代：明

湖州镜子开生练，昨日红颜今皱面。只道镜子不长情，谁知我面时时变。背文回合双蛟戏，千钟粟锦藏鸳翅。阔眼方鼻浅翠纹，古籀盘屈乌银字。拂拭旋生缕缕烟，摩挲喜得重重翠。古往今来半尺铜，人间多少伤心泪。
同无念过二圣寺
作者：袁宏道
朝代：明

自从智者去，宝珠曾游此。今日无念来，添一故事矣。长者即维摩，和尚似鹫子。中有妙音人，可比散花女。
同无念过二圣寺·其一
作者：袁宏道
朝代：明

自从智者去，宝珠曾游此。今日无念来，添一故事矣。
同无念过二圣寺·其二
作者：袁宏道
朝代：明

长者即维摩，和尚似鹫子。中有妙音人，可比散花女。
同江进之登金山
作者：袁宏道
朝代：明

白浪三千顷，苍岩二十盘。鲛人分夜火，龙女给晨餐。潮涌天难定，地孤石也寒。由来多胜迹，草里读碑残。宝楯千年碧，炉烟镇日青。穿藤逢石怒，倚险嗅波腥。鼋过吞人影，潮来念佛经。幽期如可订，住此学沉冥。
同江进之登金山·其一
作者：袁宏道
朝代：明

白浪三千顷，苍岩二十盘。鲛人分夜火，龙女给晨餐。潮涌天难定，地孤石也寒。由来多胜迹，草里读碑残。
同江进之登金山·其二
作者：袁宏道
朝代：明

宝楯千年碧，炉烟镇日青。穿藤逢石怒，倚险嗅波腥。鼋过吞人影，潮来念佛经。幽期如可订，住此学沉冥。
听朱生说水浒传
作者：袁宏道
朝代：明

少年工谐谑，颇溺滑稽传。后来读水浒，文字益奇变。六经非至文，马迁失组练。一雨快西风，听君酣舌战。
吴人求别诗
作者：袁宏道
朝代：明

闻名不识面，胜于识面者。未晤先惜别，形骸翻是假。京师沙砾场，风光少秀冶。乐事尽输吴，蓟酒独难舍。空囊何所恋，身轻等飞瓦。夜雨潞河风，秋郊吴苑马。
吴生贫甚所遭辄奇诗以送之
作者：袁宏道
朝代：明

踏遍吴关楚陌尘，榆花空对白罗春。如何四海袁居士，偏遇人间憔悴人。谢氏青山入梦多，骚人终是恼湘波。白公有语若听取，命压人时不奈何。
吴生贫甚所遭辄奇诗以送之·其一
作者：袁宏道
朝代：明

踏遍吴关楚陌尘，榆花空对白罗春。如何四海袁居士，偏遇人间憔悴人。
吴生贫甚所遭辄奇诗以送之·其二
作者：袁宏道
朝代：明

谢氏青山入梦多，骚人终是恼湘波。白公有语若听取，命压人时不奈何。
吼山观石壁
作者：袁宏道
朝代：明

知不是天造，良工匠意成。千年云气老，七日浑沌生。精祟虚无出，猿猱叹息行。道傍因借问，恐是越王城。
和丘长孺
作者：袁宏道
朝代：明

藤荫朵朵碎光白，古寺閒房坐佳月。白家曲子规如珠，沉宫棹羽吹香雪。五言七言信手成，刻雾裁风好肌骨。节根处处觅糟丘，逸思迸如春草发。世人三十进愁乡，眼睛直视胸怀结。天生荡子惯穷途，客囊冰冷心犹热。官既无门名不有，尔纵不言我心折。眼中知己尽青云，不能拔汝一毫发。七尺身材五尺臂，雕弓往往穿金铁。贫贱熬人亦自难，许身何苦太高洁。埋却中山十斛毫，猎尽撩天千里鹘。射虎韝鹰一健儿，无成何用空吻舌。莫辞低头拜大人，溺间胯下真豪杰。
和东坡梅花诗韵今年雪多梅开不甚畅为花解嘲复以自解云耳
作者：袁宏道
朝代：明

世人斗丰不斗槁，瘦而能立胜肥倒。世人相喜不相愁，浊快岂若清烦恼。寒花遒逸花典刑，不与天乔论繁早。艮株虬曲干横斜，总令无花格也好。山茶肥腻鸾腮红，蒲柳轻微娼黛扫。孤清妁月婢春云，白石苍崖相对老。只将黄发领芳菲，忍令高姿伴花草。山中夜逢萼绿华，骑著么凤上青昊。花神一夜色枯槁，主人八门愁绝倒。夜深花叹似人言，主人百事重花恼。一者庸工剪束繁，二者丑女折戴早。三者头上宁著老鸦啼，不愿俗子相怜好。晒裈遗失主不知，花落青苔任帚扫。算缗立券坐花前，无酒无诗送花老。孤山事我若仙妹，君之视臣如芥草。主人百拜谢花神，过不即芟如春昊。主人被谑如摧槁，空庭百匝愁颠倒。抗颜也作花忠臣，摘叶披枝恐花恼。贮君玉照金谷之堂，山骄石佞君开早。贶君和羹驿使之辞，调卑格弱君言好。我无红碧为君妍，莎台莓榭躬除扫。宋砚蜀纸李廷圭，折枝貌得花韵老。荣枯开落等一观，自觉与花非草草。月沉风止两无言，一方积雪照冥昊。
和东坡梅花诗韵今年雪多梅开不甚畅为花解嘲复以自解云耳·其一
作者：袁宏道
朝代：明

世人斗丰不斗槁，瘦而能立胜肥倒。世人相喜不相愁，浊快岂若清烦恼。寒花遒逸花典刑，不与天乔论繁早。艮株虬曲干横斜，总令无花格也好。山茶肥腻鸾腮红，蒲柳轻微娼黛扫。孤清妁月婢春云，白石苍崖相对老。只将黄发领芳菲，忍令高姿伴花草。山中夜逢萼绿华，骑著么凤上青昊。
和东坡梅花诗韵今年雪多梅开不甚畅为花解嘲复以自解云耳·其三
作者：袁宏道
朝代：明

主人被谑如摧槁，空庭百匝愁颠倒。抗颜也作花忠臣，摘叶披枝恐花恼。贮君玉照金谷之堂，山骄石佞君开早。贶君和羹驿使之辞，调卑格弱君言好。我无红碧为君妍，莎台莓榭躬除扫。宋砚蜀纸李廷圭，折枝貌得花韵老。荣枯开落等一观，自觉与花非草草。月沉风止两无言，一方积雪照冥昊。
和东坡梅花诗韵今年雪多梅开不甚畅为花解嘲复以自解云耳·其二
作者：袁宏道
朝代：明

花神一夜色枯槁，主人八门愁绝倒。夜深花叹似人言，主人百事重花恼。一者庸工剪束繁，二者丑女折戴早。三者头上宁著老鸦啼，不愿俗子相怜好。晒裈遗失主不知，花落青苔任帚扫。算缗立券坐花前，无酒无诗送花老。孤山事我若仙妹，君之视臣如芥草。主人百拜谢花神，过不即芟如春昊。
和东坡聚星堂韵
作者：袁宏道
朝代：明

冻乌无语僵寒叶，晓起漫阶五尺雪。穿帘扑慢缀斜风，楯碧纱红景幽绝。垆膏乍涩紫绒生，研冷煤枯霜金折。千梢摆压凤翅垂，万瓦齐铺乌鳞灭。近墙老鹄不知人，却立氋氃如被掣。月团三百沸温瓶，盈碗沤花泻文缬。高禅满坐？毹床，佳言冲口栴檀屑。杨岐偈子再三题，庞老机锋时一瞥。东坡先生写雪真，不用烦言与喻说。杜老梅花诗亦然，广平空有心如铁。
和东坡聚星堂韵
作者：袁宏道
朝代：明
体裁：古风

冻乌无语僵寒叶，晓起漫阶五尺雪。穿帘扑慢缀斜风，楯碧纱红景幽绝。垆膏乍涩紫绒生，研冷煤枯霜金折。千梢摆压凤翅垂，万瓦齐铺乌鳞灭。近墙老鹄不知人，却立氋氃如被掣。月团三百沸温瓶，盈碗沤花泻文缬。高禅满坐�毹床，佳言冲口栴檀屑。杨岐偈子再三题，庞老机锋时一瞥。东坡先生写雪真，不用烦言与喻说。杜老梅花诗亦然，广平空有心如铁。
和五弟韵
作者：袁宏道
朝代：明

覆地苍云湿，垂天绿沈浓。窗开生翠叠，箔卷腻烟重。妥尾千梢凤，拿空万部龙。入风旗纛乱，敲月佩环从。嶰谷追遗律，筼筜墨旧踪。高寒排雨气，潇飒冷云胸。漾壁颓蓝水，遮门浩碧峰。湘娥斑潋滟，庄叟籁于喁。铜干平欺柏，霜髯欲傲松。横分清偃蹇，侧亸醉龙钟。铁画唐钩锁，粗村杜刃锋。帚书豪蔡格，箭栝美吴侬。碎影琉璃榻，鲜香琥珀钟。他时裁笋箨，规制取芙蓉。
和伯修
作者：袁宏道
朝代：明

西风罥藤如罥索，急雨穿棚如穿幕。树梢投地水溅珠，葛衫吹上毗卢阁。乍黑乍丹云态多，骤寒骤燠天公疟。热席得雨亦快人，愁杀山僧卖花萼。
和伯修家字
作者：袁宏道
朝代：明

京师盛重五，所在竞繁华。空庭唯竹石，胜之以清嘉。藤阴代帷幄，禅板代笙笳。荷筒当酒盏，药草当名花。栝柏四五株，胜彼百髻丫。风篁数枝响，陋彼百淫哇。彼歌此呕喁，质朴类田家。区区起免俗，白酒渍红砂。
和僧韵因赠
作者：袁宏道
朝代：明

山僧能险语，酷似李才江。坐久衣粘石，人归雪满窗。看云开竹户，会境写花幢。手把枯藤去，孤清鹤一双。
和官谷馆字
作者：袁宏道
朝代：明

云以竹为邮，雪以梅为馆。君看竹多处，无阴云亦满。将雪近柳条，柳意自疏缓。一种漠漠思，尽属寒花管。侬与君亦然，气味同老懒。冷澹足生活，不向睛处暖。
和小修
作者：袁宏道
朝代：明

蓟州新酒白石缸，空云影澄鸭头江。露梢千缕扑斜窗，黄笙藤枕梦吴艭。葛絺小眼如云凉，星河放教万尺长。
和小修扫字
作者：袁宏道
朝代：明

禅客恶花繁，引水植香草。迸阶多子篁，栖树无凡鸟。碎日摇空庭，波纹如可扫。鹦鹉与凫鹥，自邻自社保。客来非习静，偶然合大道。一味出林风，销尽诸尘抱。止酒但止甘，聚朋先聚老。
和散木登高之作
作者：袁宏道
朝代：明

落日度微岑，红霞带碧林。渔箱风卷目，客哨晚传金。波瞥劳鱼尾，云桃古鹤心。醉归如梦里，歌马路昏沉。
和散木韵
作者：袁宏道
朝代：明

暖风吹雨溉花畦，荣辱何劳问木鸡。窗下止容三亩月，门前亲著一丸泥。功名且自轮诸弟，家政都将付老妻。碧水丹崖身自领，黄柑斗酒伴莺啼。废垣耘得作春畦，幽客时来载黍鸡。蜀葛细裁三尺雪，吴瓶远饷一封泥。全家遏末封胡弟，半百高柔莱子妻。蔬水虽贫聊自解，幸无饥苦使儿啼。
和散木韵
作者：袁宏道
朝代：明

閒适也相宜，楸枰彻暮棋。晚花残蓓蕾，古榻乱装池。云脚才收雨，秋容渐上诗。家家贮新酿，等取菊开时。君监冯敬通，休心壮岁中。治生菱浦月，送老石门风。每笑横波日，閒怜戴屋虫。禅锋示妻子，输我作庞公。只合卧云休，闲驱款段游。愁来鸥失渚，梦里鹿寻丘。碧水青烟市，红柑白果秋。斗湖新月里，荡个小渔舟。老无出处累，也欲趁些忙。月课脩花户，日携看麓床。晓风绵子落，村院瓦松香。遍郭谋新酿，空杯待夕阳。间随马少游，乡里度春秋。洗药松根下，分花水市头。请云遮谷口，与俗割鸿沟。一味鸥鹥去，长年百不忧。落叶蔽秋矶，残霞雨洗晖。弹花蝉虎匿，掠竹水鹰飞。白足遗棕屦，青娥送道衣。庖童觅鲙去，兼买紫姜归。遍识今朝士，无如隐者亲。酒浇种柳客，图写姓庞人。鹦鹉司茶具，弥猴盗角巾。赠君柳浪水，堪浣胃中尘。空潭独影谁，个是好相知。每笑鹏心侈，闲怜鹳垒危。眼光常照渌，面貌日浮卮。一往青山去，还愁鹤不随。
和散木韵·其一
作者：袁宏道
朝代：明

暖风吹雨溉花畦，荣辱何劳问木鸡。窗下止容三亩月，门前亲著一丸泥。功名且自轮诸弟，家政都将付老妻。碧水丹崖身自领，黄柑斗酒伴莺啼。
和散木韵·其一
作者：袁宏道
朝代：明

閒适也相宜，楸枰彻暮棋。晚花残蓓蕾，古榻乱装池。云脚才收雨，秋容渐上诗。家家贮新酿，等取菊开时。
和散木韵·其七
作者：袁宏道
朝代：明

遍识今朝士，无如隐者亲。酒浇种柳客，图写姓庞人。鹦鹉司茶具，弥猴盗角巾。赠君柳浪水，堪浣胃中尘。
和散木韵·其三
作者：袁宏道
朝代：明

只合卧云休，闲驱款段游。愁来鸥失渚，梦里鹿寻丘。碧水青烟市，红柑白果秋。斗湖新月里，荡个小渔舟。
和散木韵·其二
作者：袁宏道
朝代：明

君监冯敬通，休心壮岁中。治生菱浦月，送老石门风。每笑横波日，閒怜戴屋虫。禅锋示妻子，输我作庞公。
和散木韵·其二
作者：袁宏道
朝代：明

废垣耘得作春畦，幽客时来载黍鸡。蜀葛细裁三尺雪，吴瓶远饷一封泥。全家遏末封胡弟，半百高柔莱子妻。蔬水虽贫聊自解，幸无饥苦使儿啼。
和散木韵·其五
作者：袁宏道
朝代：明

间随马少游，乡里度春秋。洗药松根下，分花水市头。请云遮谷口，与俗割鸿沟。一味鸥鹥去，长年百不忧。
和散木韵·其八
作者：袁宏道
朝代：明

空潭独影谁，个是好相知。每笑鹏心侈，闲怜鹳垒危。眼光常照渌，面貌日浮卮。一往青山去，还愁鹤不随。
和散木韵·其六
作者：袁宏道
朝代：明

落叶蔽秋矶，残霞雨洗晖。弹花蝉虎匿，掠竹水鹰飞。白足遗棕屦，青娥送道衣。庖童觅鲙去，兼买紫姜归。
和散木韵·其四
作者：袁宏道
朝代：明

老无出处累，也欲趁些忙。月课脩花户，日携看麓床。晓风绵子落，村院瓦松香。遍郭谋新酿，空杯待夕阳。
和方子公
作者：袁宏道
朝代：明

酒困伤脾色昏沉，下马呼水煎人参。皆云昨宵倦苦极，动以狂药相规箴。须臾瓮香扑鼻来，初犹矜持渐浸淫。尊隤罍决不可止，突若一群狂猩猩。脱帽掷天呼石语，苍旻不高海不深。至我酒人天下乐，宁有醉死无醒生。
和方子公童字
作者：袁宏道
朝代：明

方生老为客，往往狎青童。下马揖平头，兴发如飙风。瘦骨载野心，一饮百馀钟。微波照颠影，线偶系虚空。十阄七负觥，脱冠语篁丛。从君文字饮，辜负石榴红。
和曾退如别诗次韵
作者：袁宏道
朝代：明

茂草长林不共栖，孤灯寒箔影凄凄。鹧鸪死去犹嫌北，鹦鹉道成必向西。白傅可能无舞女，高柔那得少贤妻。柳浪湖上君来日，把酒唯听一个鹂。
和曾退如别诗次韵·其一
作者：袁宏道
朝代：明

茂草长林不共栖，孤灯寒箔影凄凄。鹧鸪死去犹嫌北，鹦鹉道成必向西。
和曾退如别诗次韵·其二
作者：袁宏道
朝代：明

白傅可能无舞女，高柔那得少贤妻。柳浪湖上君来日，把酒唯听一个鹂。
和朱非二山间之作
作者：袁宏道
朝代：明

入谷非无路，凿空尚有痕。势危攀棘杪，力尽憩松根。天上云烟市，仙家水石村。悠然见邃古，梦里亦羲轩。愁绝苍龙岭，苔青万古铜。㠉深凭绠汲，栈绝赖枝通。洞隔寒溪雪，僧归石璺风。半卷轻四岳，一笑傲三公。只觉川原变，宁知七曜同。按图穷大地，卓笏量虚空。霞过遗仙影，云归识海风。人间三不朽，尘里一微虫。极态穷工出，摩天插地孤。平开东震旦，坐想先供卢。曰石铛何在，青溪鹤也无。浩歌中夜月，万里湛冰壶。云懒飞难上，龙痴卧不醒。巴江寒荡日，郑火夜飞星。炉瀹千年液，松留太古青。绿霞封石锁，应是护仙经。
和朱非二山间之作·其一
作者：袁宏道
朝代：明

入谷非无路，凿空尚有痕。势危攀棘杪，力尽憩松根。天上云烟市，仙家水石村。悠然见邃古，梦里亦羲轩。
和朱非二山间之作·其三
作者：袁宏道
朝代：明

只觉川原变，宁知七曜同。按图穷大地，卓笏量虚空。霞过遗仙影，云归识海风。人间三不朽，尘里一微虫。
和朱非二山间之作·其二
作者：袁宏道
朝代：明

愁绝苍龙岭，苔青万古铜。㠉深凭绠汲，栈绝赖枝通。洞隔寒溪雪，僧归石璺风。半卷轻四岳，一笑傲三公。
和朱非二山间之作·其五
作者：袁宏道
朝代：明

云懒飞难上，龙痴卧不醒。巴江寒荡日，郑火夜飞星。炉瀹千年液，松留太古青。绿霞封石锁，应是护仙经。
和朱非二山间之作·其四
作者：袁宏道
朝代：明

极态穷工出，摩天插地孤。平开东震旦，坐想先供卢。曰石铛何在，青溪鹤也无。浩歌中夜月，万里湛冰壶。
和江进之
作者：袁宏道
朝代：明

一尊相对叹枯老，出囚人逢他乡道。但令脱梏即华津，宁论官高与官小。剡溪藤纸百匹长，渴骥惊蛇惟一扫。霜根忽地破东风，千山万岭生青草。閒水閒山处处行，刻尽云烟与花鸟。娃宫胥庙武丘山，别后新函寄多少。
和江进之寒山寺之作
作者：袁宏道
朝代：明

山寺依人境，乘闲且杖藜。好花营地种，熟鸟认枝栖。洗钵防茶老，开轩碍竹低。西来空有义，记取鹁鸠蹄。忍草侵阶遍，慈云湿座飞。爱花僧是业，伺食鸟成机。一榻书和卷，三生钵与衣。尘劳方未已，合掌愿皈依。
和江进之寒山寺之作·其一
作者：袁宏道
朝代：明

山寺依人境，乘闲且杖藜。好花营地种，熟鸟认枝栖。洗钵防茶老，开轩碍竹低。西来空有义，记取鹁鸠蹄。
和江进之寒山寺之作·其二
作者：袁宏道
朝代：明

忍草侵阶遍，慈云湿座飞。爱花僧是业，伺食鸟成机。一榻书和卷，三生钵与衣。尘劳方未已，合掌愿皈依。
和江进之杂咏
作者：袁宏道
朝代：明

山亭处处挈胡床，不独游忙睡亦忙。官况易消如暴水，痴儿难长似黄杨。岩花盛日求长假，石榻开时见古方。掷却儒绅与巾子，添将冰水注茶汤。盆池清浅薄苔封，弱竹丛丛个影重。残帙有芸犹被蠹，空阑无蕊亦招蜂。西山郁郁蓁蓁气，讲阁朝朝暮暮钟。箬叶数筐书尺五，岕茶新寄自吴侬。藤叶常悬四五葩，閒随方罫过邻家。西厢托疾东厢假，南寺听经北寺茶。蝶老花阑如倦客，天清云薄似飞纱。姬衫典尽瓶犹馁，学把缗钱托画叉。六尺莎阶九尺庐，玄毫白楮任生疏。花前屡泛摈愁酒，架上聊存引睡书。蕲竹细纹如浪滑，吴绡寒纬似云舒。幽窗一枕腾腾去，炼佛求仙事总虚。
和江进之杂咏·其一
作者：袁宏道
朝代：明

山亭处处挈胡床，不独游忙睡亦忙。官况易消如暴水，痴儿难长似黄杨。岩花盛日求长假，石榻开时见古方。掷却儒绅与巾子，添将冰水注茶汤。
和江进之杂咏·其三
作者：袁宏道
朝代：明

藤叶常悬四五葩，閒随方罫过邻家。西厢托疾东厢假，南寺听经北寺茶。蝶老花阑如倦客，天清云薄似飞纱。姬衫典尽瓶犹馁，学把缗钱托画叉。
和江进之杂咏·其二
作者：袁宏道
朝代：明

盆池清浅薄苔封，弱竹丛丛个影重。残帙有芸犹被蠹，空阑无蕊亦招蜂。西山郁郁蓁蓁气，讲阁朝朝暮暮钟。箬叶数筐书尺五，岕茶新寄自吴侬。
和江进之杂咏·其四
作者：袁宏道
朝代：明

六尺莎阶九尺庐，玄毫白楮任生疏。花前屡泛摈愁酒，架上聊存引睡书。蕲竹细纹如浪滑，吴绡寒纬似云舒。幽窗一枕腾腾去，炼佛求仙事总虚。
和沈飞霞代老姬别用原韵
作者：袁宏道
朝代：明

双龙毛羽若为乖，销尽琵琶十里街。燕子有情终恋主，鸡皮无色强名娃。愁同班氏秋来扇，愿作杨家多浚钗。桃叶桃根君记否，当年亲指带如淮。
和王以明山居韵
作者：袁宏道
朝代：明

蜡屐先春试，新诗倍日吟。为花常驻马，有字即题襟。竹老云辞去，廊空月到深。将何伴幽冷，水响与柯音。自候烹茶火，閒开看竹窗。方情四五众，花事两三桩。古注多题什，邻翁也姓庞。虚空系得否，无起亦无降。小石含山意，柔风寓冶情。卷终香字损，禅起夜绵轻。第水兼新品，注花带别名。晴沙看鸥母，引得小雏行。饱食长腰米，高撑过顶枝。閒寻施药地，细剖讼花辞。雾眼添灯晕，云瓢挂瘿师。山斋通夜雨，肠断子瞻诗。细鸟藏窗叶，幽花缀静枝。猎心生翠管，冶习露春诗。为发添尘罥，因寒罢讲期。贪嗔真可去，何事并除痴。洁得如霜室，层层尽岳图。僧贻少室屦，舶买岭南盂。径僻花争发，林深鸟尽趋。趁时先贮酿，莫遣渴来沽。拨却閒生事，孤清亦可风。半痕离树月，一影没池鸿。种菊防沙虱，加绵滤水虫。近郊多麦陇，青鬣好柔丰。几日穷彫镂，嗒然一遇之。辟如风与水，相识忽成漪。梦清云入肺，吟定发生岐。好挟飞仙去，深山伴种芝。
和王以明山居韵·其一
作者：袁宏道
朝代：明

蜡屐先春试，新诗倍日吟。为花常驻马，有字即题襟。竹老云辞去，廊空月到深。将何伴幽冷，水响与柯音。
和王以明山居韵·其七
作者：袁宏道
朝代：明

拨却閒生事，孤清亦可风。半痕离树月，一影没池鸿。种菊防沙虱，加绵滤水虫。近郊多麦陇，青鬣好柔丰。
和王以明山居韵·其三
作者：袁宏道
朝代：明

小石含山意，柔风寓冶情。卷终香字损，禅起夜绵轻。第水兼新品，注花带别名。晴沙看鸥母，引得小雏行。
和王以明山居韵·其二
作者：袁宏道
朝代：明

自候烹茶火，閒开看竹窗。方情四五众，花事两三桩。古注多题什，邻翁也姓庞。虚空系得否，无起亦无降。
和王以明山居韵·其五
作者：袁宏道
朝代：明

细鸟藏窗叶，幽花缀静枝。猎心生翠管，冶习露春诗。为发添尘罥，因寒罢讲期。贪嗔真可去，何事并除痴。
和王以明山居韵·其八
作者：袁宏道
朝代：明

几日穷彫镂，嗒然一遇之。辟如风与水，相识忽成漪。梦清云入肺，吟定发生岐。好挟飞仙去，深山伴种芝。
和王以明山居韵·其六
作者：袁宏道
朝代：明

洁得如霜室，层层尽岳图。僧贻少室屦，舶买岭南盂。径僻花争发，林深鸟尽趋。趁时先贮酿，莫遣渴来沽。
和王以明山居韵·其四
作者：袁宏道
朝代：明

饱食长腰米，高撑过顶枝。閒寻施药地，细剖讼花辞。雾眼添灯晕，云瓢挂瘿师。山斋通夜雨，肠断子瞻诗。
和萃芳馆主人鲁印山韵
作者：袁宏道
朝代：明

乍雨乍烟作艳阳，高斋几度角杯觞。偶逢竹冷溪幽处，只觉山心水味长。松下压槽经月醉，花间弹局一枰香。主人恰似玄真子，细雨斜风载满航。爱看幽鸟曝新阳，每遇嘉阴即倒觞。尽日竹烟消酒去，有时莺语入帘长。春塘雨过波纹乱，花坞风回蝶翅香。行到碧桥深柳处，一帆凉月满吴航。萝石森疏倚夕阳，主人投辖客传觞。天高未觉鹏营旷，松老方知鹤梦长。山雨山烟浓淡著，溪红溪碧浅深香。醉来一觉云门路，藤枕桃笙泛越航。几回傍槛折迷阳，流尽春槽曲水觞。竹邑浅分溪浪滑，花枝斜照夜鬟长。清言屡射当场覆，艳语频勾隔坐香。皂帽青鞋从此始，敢将瓢笠附轻航。几番对酒惜颓阳，聊为飞英送一觞。竹里葵蔬尼客久，山中甲乙倍人长。仙畦屡溉新分药，道被犹薰旧赐香。上马揖来无别语，米家曾乞载书航。
和萃芳馆主人鲁印山韵·其一
作者：袁宏道
朝代：明

乍雨乍烟作艳阳，高斋几度角杯觞。偶逢竹冷溪幽处，只觉山心水味长。松下压槽经月醉，花间弹局一枰香。主人恰似玄真子，细雨斜风载满航。
和萃芳馆主人鲁印山韵·其三
作者：袁宏道
朝代：明

萝石森疏倚夕阳，主人投辖客传觞。天高未觉鹏营旷，松老方知鹤梦长。山雨山烟浓淡著，溪红溪碧浅深香。醉来一觉云门路，藤枕桃笙泛越航。
和萃芳馆主人鲁印山韵·其二
作者：袁宏道
朝代：明

爱看幽鸟曝新阳，每遇嘉阴即倒觞。尽日竹烟消酒去，有时莺语入帘长。春塘雨过波纹乱，花坞风回蝶翅香。行到碧桥深柳处，一帆凉月满吴航。
和萃芳馆主人鲁印山韵·其五
作者：袁宏道
朝代：明

几番对酒惜颓阳，聊为飞英送一觞。竹里葵蔬尼客久，山中甲乙倍人长。仙畦屡溉新分药，道被犹薰旧赐香。上马揖来无别语，米家曾乞载书航。
和萃芳馆主人鲁印山韵·其四
作者：袁宏道
朝代：明

几回傍槛折迷阳，流尽春槽曲水觞。竹邑浅分溪浪滑，花枝斜照夜鬟长。清言屡射当场覆，艳语频勾隔坐香。皂帽青鞋从此始，敢将瓢笠附轻航。
和谷字韵
作者：袁宏道
朝代：明

江波日夜鸣颓绿，眼底屏山青六六。茶花冷茜烧春云，酒晕生腮红照肉。先生吟诗新履道，儿童觅砚旧纱縠。只觉营生让怒鹏，未许卑飞夺倦鹄。水响风枝伴楚吟，浓烟淡月随燕玉。竞奇角险建骚场，彻夜灯花守鱼目。规红缕碧惟好手，入地搜天快神足。诗成佳恶自平章，除却莨稊留嘉谷。
和退如初度与客谈仙次韵
作者：袁宏道
朝代：明

竹树森疏翠绕身，与君连日坐花茵。乐邦有宅憨为主，仙路无程醉是因。正好同看双舞袖，何须高著九阳巾。直消数幅梅花纸，便作华胥世上民。
和退如舟中韵退如访道回家有新姬并以为嘲
作者：袁宏道
朝代：明

霞光犹绕芰荷衣，红袖前迎远客归。玄鬓返来犹可辨，丹砂健后却疑非。三山誓许鸾台入，一鹤终随弄玉飞。云作风神花作语，看君战胜几多肥。
和钟君威花字
作者：袁宏道
朝代：明

官贫僻冶游，僧贫僻种花。两贫戏问取，身困意何奢。数亩葡萄棚，下马如到家。良朋递指引，佳会屡停车。竹石能几何，使我心忽遐。自来悭饮者，咽酒亦如茶。瓮瓶高累累，腹罄卧平沙。欢呼达迄半，一里无栖鸦。藻文沾白帢，禅榻倒乌纱。衫栏沽酒尽，或恐到袈裟。
和陆放翁初春遣兴
作者：袁宏道
朝代：明

疏散庸庸寄一官，匡床趺坐觉身安。聊将古道酬宾客，免把閒思累肾肝。萤火几时能脱腐，醯鸡无日得离酸。东风已放西门柳，冻水冰条亦解欢。
和韵赠黄平倩
作者：袁宏道
朝代：明

逍遥未必是无官，割累忘情梦也安。入室祗容金相好，伴身唯有铁肠肝。蓬莱监里真先辈，冠带场中老细酸。一帙雒摩三斗酒，孤灯寒雨亦欢欢。
和黄平倩平倩有文君盘出以行酒
作者：袁宏道
朝代：明

临卬酒垆卓氏盘，携向禅堂醉里看。橘皮蟹瓜未足云，分明远山秋水寒。残膏剩馥沾唇吻，引得青娥入肺肝。世远物微不可知，且欲借此为乐瑞。百盘一吸无遗沥，奔注有若顺风湍。醉中逸思不可止，援却老僧新竹竿。书空卜丈作凰字，平地跃跃飞生鸾。
和黄平倩落字
作者：袁宏道
朝代：明

诸君且停諠，听我酒正约。禅客匏子卮，文士银不落。酒人但盆饮，无得滥杯杓。痛饮勿移席，极欢勿嘲谑。当杯勿议酒，屈罚无过却。种种皆欢候，违者三大爵。
哀殇
作者：袁宏道
朝代：明

弱腕系金铃，青丝绾偏髻。胸前两绣囊，犹作长命字。欠尔三斗乳，偿汝一升泪。稚魂半尺馀，荒荒投旅次。我尝静坐思，生死同一例。子既光我行，即是鬼先辈。如彼排场人，尊卑乃相递。一去与一来，孰知非天戏。逆旅投主人，不待卸鞭箠。颜尘尚未浣，已渡向他之。来如风过林，去若鸟辞枝。细鬼胜巨人，量汝必有知。吾欲痛哭汝，恐汝笑吾痴。辟彼筵宴时，朱紫栉巾綦。一宾偶先去，诸客尽歔唏。去者固太早，歔者亦何迷。转眼即天明，请君听鸡啼。
哀殇·其一
作者：袁宏道
朝代：明

弱腕系金铃，青丝绾偏髻。胸前两绣囊，犹作长命字。欠尔三斗乳，偿汝一升泪。稚魂半尺馀，荒荒投旅次。我尝静坐思，生死同一例。子既光我行，即是鬼先辈。如彼排场人，尊卑乃相递。一去与一来，孰知非天戏。
哀殇·其二
作者：袁宏道
朝代：明

逆旅投主人，不待卸鞭箠。颜尘尚未浣，已渡向他之。来如风过林，去若鸟辞枝。细鬼胜巨人，量汝必有知。吾欲痛哭汝，恐汝笑吾痴。辟彼筵宴时，朱紫栉巾綦。一宾偶先去，诸客尽歔唏。去者固太早，歔者亦何迷。转眼即天明，请君听鸡啼。
哭临漳令王子声
作者：袁宏道
朝代：明

穷冬夜冷兰烟黑，死字传来听不得。白日谁昉鬼射人，昏荒颇怪天如墨。忆昨与君发长安，白齿青眉吐肺肝。小杯击筑大杯舞，优儿牙板角盘盘。别来愁绝湘鳞字，蜡花笺子无高翅。铜雀台边万缕肠，馆娃宫里千行泪。麒麟蹶地青鸾叫，不得生书得死报。帝前金管岂无人，何必如花一年少。天公错注不回头，银匣沉沉地下愁。漳水万年嘶石马，虎号龙愁两废丘。垂头再哭哭声哑，长夜幽幽悲逝者。破玉锤珠可惜人，天何言哉无知也。三哭眼酸泪枯欲流不得流，焚香告天愿天为我开咽喉。颜渊鲁高士，胡为三十一而死休。灵均楚直臣，云何枯槁江潭望君门而媒蹇修。云何为而投阁，贺何为而赋楼。渴何为而病马，癞何为而疾牛。龙何愚而触网，鳌何细而随钩。山何卑而成水，海何升而为丘。圣者不能言，愚者不能忧。释迦与老子，眯矇双白头。即如王子声，高第十二秋。穷年只淹蹇，低眉拜督邮。谗言复间之，刺心如戈矛。缠棺布三尺，栖身土一抔。嗟乎子声，汝生不能一日牙牌黑须拱手长安道，又不能拂衣故园补缀先人草。万里迢遥魄伴魂，一具瘦骨官送老。福君何其薄，夺君何其早。和氏空有泣，楚国无以宝。天不平，地不平，吁嗟乎王子声。
哭临漳令王子声·其一
作者：袁宏道
朝代：明

穷冬夜冷兰烟黑，死字传来听不得。白日谁昉鬼射人，昏荒颇怪天如墨。忆昨与君发长安，白齿青眉吐肺肝。小杯击筑大杯舞，优儿牙板角盘盘。别来愁绝湘鳞字，蜡花笺子无高翅。铜雀台边万缕肠，馆娃宫里千行泪。麒麟蹶地青鸾叫，不得生书得死报。帝前金管岂无人，何必如花一年少。天公错注不回头，银匣沉沉地下愁。漳水万年嘶石马，虎号龙愁两废丘。
哭临漳令王子声·其二
作者：袁宏道
朝代：明

垂头再哭哭声哑，长夜幽幽悲逝者。破玉锤珠可惜人，天何言哉无知也。三哭眼酸泪枯欲流不得流，焚香告天愿天为我开咽喉。颜渊鲁高士，胡为三十一而死休。灵均楚直臣，云何枯槁江潭望君门而媒蹇修。云何为而投阁，贺何为而赋楼。渴何为而病马，癞何为而疾牛。龙何愚而触网，鳌何细而随钩。山何卑而成水，海何升而为丘。圣者不能言，愚者不能忧。释迦与老子，眯矇双白头。即如王子声，高第十二秋。穷年只淹蹇，低眉拜督邮。谗言复间之，刺心如戈矛。缠棺布三尺，栖身土一抔。嗟乎子声，汝生不能一日牙牌黑须拱手长安道，又不能拂衣故园补缀先人草。万里迢遥魄伴魂，一具瘦骨官送老。福君何其薄，夺君何其早。和氏空有泣，楚国无以宝。天不平，地不平，吁嗟乎王子声。
哭兆孺
作者：袁宏道
朝代：明

高城秋笛夜微微，满目西风捲素帏。四海有心随短杖，三湘无处觅荷衣。剑空孤匣听龙泣，客吊寒山有鹤归。今日哭君骚雅尽，东南泉石少光辉。黄垆别去路漫漫，泽国空馀九畹兰。白骨千年知己在，玄言湖海和人难。秋江寂寞龙孙死，夜壑萧条鬼火寒。痛杀君山笛里月，可同仙子一凭栏。
哭兆孺·其一
作者：袁宏道
朝代：明

高城秋笛夜微微，满目西风捲素帏。四海有心随短杖，三湘无处觅荷衣。剑空孤匣听龙泣，客吊寒山有鹤归。今日哭君骚雅尽，东南泉石少光辉。
哭兆孺·其二
作者：袁宏道
朝代：明

黄垆别去路漫漫，泽国空馀九畹兰。白骨千年知己在，玄言湖海和人难。秋江寂寞龙孙死，夜壑萧条鬼火寒。痛杀君山笛里月，可同仙子一凭栏。
哭刘尚书晋川
作者：袁宏道
朝代：明

记相识，相识黄鹤楼。当时椎齿青衿子，平揖方伯古诸侯。书司曹佐敛手愁，公也置几头拄头。饮我酒，庭幽幽，千秋如火烧红榴。东眺晴川西鹉洲，少年桃达躁如猴。枕肱叠膝百自由，攲杯画箸恣嘈休。尔时山翁问余言，乘兴遂作洪山游。中间离合苦不定，长别已经十春秋。去年三弟山东来，道公貌腴骨力遒。百八串珠不离手，言谈清简风飕飕。未几传公病，又传已小瘳。昨者度门从淮返故里，亲见白旐黄肠出济州，使我泪眼如江流。三日欲语不得语，枯咽喉。海内学道几人在，转眼辄为天所收。去年哭潘去华，又哭我先伯脩。河枯岳折星辰死，凤凰不鸣鸣鸺鹠。天公于世岂相雠，或者精光透泄不宜久，高贤大才理当归一丘。呜呼既知归一丘，何为银章绯袍白头恋著不得休。
哭夹山先生时先伯修归窆
作者：袁宏道
朝代：明

河阳三度放花春，毕竟抛他凫舄身。左手直教持老子，空闺断不哭佳人。苔深旧灶丹池冷，胞发金台白朵新。泪眼一丝能几许，那堪分洒两家尘。
哭江进之
作者：袁宏道
朝代：明

石火乍飘红，匆匆四闰中。才名巴子国，吏迹馆娃宫。洗海登天月，催芳烂蕊风。不留长把玩，收拾与虚空。案有君遗迹，时时动我悲。梦中呼白也，卷里哭微之。骨似凝冰石，心如静水池。太玄那得比，嘱累有佳儿。一笑凌云去，高寒自少尘。骚魂皆楚鬼，吊客尽秦人。作诔倾南国，移书诅北辰。斯文凋丧尽，何用死麒麟。偏是佳人少，鸺鹠日日鸣。应刘皆早世，晁贾竟虚生。雪涧寒当户，渔梁怒满城。怜才与惜宝，天似未分明。蜀魄悲鸣后，巫猿叫啸初。峨嵋徒有黛，巴水不成书。女鬼行云侍，仙邻卖卜居。浣花溪上叟，情切旧乡庐。好手经炉冶，匡时正老成。文通才未尽，元静职犹轻。妖作长沙鵩，帐空澧水萤。花源留迹处，莎草背阶生。节节来余梦，溪云湖柳边。浪仙神尚瘦，米芾鬼犹颠。花国恣题品，珠宫任纂编。閒时出谐史，一笑谑诸天。湘水濯魂清，纷纷兰芷生。桃花仙路艳，薜荔鬼衣轻。喜去朝虞帝，悲来过屈平。沙萝村口上，夜引瞿童行。作者心良苦，悠悠世岂知。近俳缘矫激，取态任斜攲。江阔无澄浪，林深有赘枝。向人言似梦，无计解愚痴。薄俗好检点，因循愧少箴。只疑如豆目，未达似空心。琴败孤音绝，林荒破宅深。期君一百载，只字双南金。
哭江进之·其一
作者：袁宏道
朝代：明

石火乍飘红，匆匆四闰中。才名巴子国，吏迹馆娃宫。洗海登天月，催芳烂蕊风。不留长把玩，收拾与虚空。
哭江进之·其七
作者：袁宏道
朝代：明

节节来余梦，溪云湖柳边。浪仙神尚瘦，米芾鬼犹颠。花国恣题品，珠宫任纂编。閒时出谐史，一笑谑诸天。
哭江进之·其三
作者：袁宏道
朝代：明

一笑凌云去，高寒自少尘。骚魂皆楚鬼，吊客尽秦人。作诔倾南国，移书诅北辰。斯文凋丧尽，何用死麒麟。
哭江进之·其九
作者：袁宏道
朝代：明

作者心良苦，悠悠世岂知。近俳缘矫激，取态任斜攲。江阔无澄浪，林深有赘枝。向人言似梦，无计解愚痴。
哭江进之·其二
作者：袁宏道
朝代：明

案有君遗迹，时时动我悲。梦中呼白也，卷里哭微之。骨似凝冰石，心如静水池。太玄那得比，嘱累有佳儿。
哭江进之·其五
作者：袁宏道
朝代：明

蜀魄悲鸣后，巫猿叫啸初。峨嵋徒有黛，巴水不成书。女鬼行云侍，仙邻卖卜居。浣花溪上叟，情切旧乡庐。
哭江进之·其八
作者：袁宏道
朝代：明

湘水濯魂清，纷纷兰芷生。桃花仙路艳，薜荔鬼衣轻。喜去朝虞帝，悲来过屈平。沙萝村口上，夜引瞿童行。
哭江进之·其六
作者：袁宏道
朝代：明

好手经炉冶，匡时正老成。文通才未尽，元静职犹轻。妖作长沙鵩，帐空澧水萤。花源留迹处，莎草背阶生。
哭江进之·其十
作者：袁宏道
朝代：明

薄俗好检点，因循愧少箴。只疑如豆目，未达似空心。琴败孤音绝，林荒破宅深。期君一百载，只字双南金。
哭江进之·其四
作者：袁宏道
朝代：明

偏是佳人少，鸺鹠日日鸣。应刘皆早世，晁贾竟虚生。雪涧寒当户，渔梁怒满城。怜才与惜宝，天似未分明。
哭龙君御诗
作者：袁宏道
朝代：明

可怜千片玉，竟作一堆尘。住世灯前影，居官浪里身。从来善饮啖，颇亦健精神。曾不得四十，伤哉如此人。不分成迁客，那堪掩夜台。人应销朽骨，鬼亦溺寒灰。海阔羁魂度，天昏怪雨来。高堂悬爱子，早晚若为哀。多少人间死，于君特怆神。玄言从此尽，白日奈何春。礼法雠狂士，乾坤侮俊人。再来如有意，莫见宰官身。
哭龙君御诗·其一
作者：袁宏道
朝代：明

可怜千片玉，竟作一堆尘。住世灯前影，居官浪里身。从来善饮啖，颇亦健精神。曾不得四十，伤哉如此人。
哭龙君御诗·其三
作者：袁宏道
朝代：明

多少人间死，于君特怆神。玄言从此尽，白日奈何春。礼法雠狂士，乾坤侮俊人。再来如有意，莫见宰官身。
哭龙君御诗·其二
作者：袁宏道
朝代：明

不分成迁客，那堪掩夜台。人应销朽骨，鬼亦溺寒灰。海阔羁魂度，天昏怪雨来。高堂悬爱子，早晚若为哀。
唐尧胤以诗见投用韵奉答
作者：袁宏道
朝代：明

滚滚飞尘路，蹄轮相伴居。浊杯浇瘴月，颠草杂蛮书。吊古悲无忌，忧时托子虚。蕉衫凉似水，骑马欲焉如。
唐尧胤自贵竹过访用君御韵奉赠
作者：袁宏道
朝代：明

夷马向东驰，青袍敝许时。袖中三尺雪，梦里一竿丝。泥酒呼鹦鹉，披诗想荔枝。武夷若再至，为我道相思。
善哉行
作者：袁宏道
朝代：明

今日相乐，式舞且歌。鹍弦铁板，白面青娥。食羔以七，盛酒以盆。刀鲚亦厌，何必河豚。儒迂墨俭，唔非尧是。善哉诸君，请入裈里。读书不成，学仙寡效。鼷腹鷡枝，从吾所好。
喜小修至
作者：袁宏道
朝代：明

疋马西风客，青衫远道人。倾觞三日语，洗面一升尘。发箧探家信，呼儿换葛巾。颜肥兼耳阔，失意几曾嗔。家事若蚕丝，细听无了期。某山今旷废，何仆最顽痴。验貌争肥瘦，谭心校髓皮。因勘对病药，第一是随时。俱言三岁苦，挨得几番虚。鍊就玉圭字，磨穿铁板书。莫非头罪过，傥亦慧乘除。知汝能排遣，高谭且自如。买米钱都尽，装衣絮亦无。奴颜愀失路，马尾秃长途。沙哭终雠楚，梁舂已去吴。弥天布铁网，不肯拔珊瑚。
喜小修至·其一
作者：袁宏道
朝代：明

疋马西风客，青衫远道人。倾觞三日语，洗面一升尘。发箧探家信，呼儿换葛巾。颜肥兼耳阔，失意几曾嗔。
喜小修至·其三
作者：袁宏道
朝代：明

俱言三岁苦，挨得几番虚。鍊就玉圭字，磨穿铁板书。莫非头罪过，傥亦慧乘除。知汝能排遣，高谭且自如。
喜小修至·其二
作者：袁宏道
朝代：明

家事若蚕丝，细听无了期。某山今旷废，何仆最顽痴。验貌争肥瘦，谭心校髓皮。因勘对病药，第一是随时。
喜小修至·其四
作者：袁宏道
朝代：明

买米钱都尽，装衣絮亦无。奴颜愀失路，马尾秃长途。沙哭终雠楚，梁舂已去吴。弥天布铁网，不肯拔珊瑚。
喜小修至自燕
作者：袁宏道
朝代：明

蓝衫脱却乍归乡，心了无官也不妨。客过试开陈白酿，病馀聊服地黄汤。谩追舌底新朝事，且觅山中旧睡方。？取大觥与长管，一齐阑入少年场。
喜小修至自燕
作者：袁宏道
朝代：明
体裁：七言律诗

蓝衫脱却乍归乡，心了无官也不妨。客过试开陈白酿，病馀聊服地黄汤。谩追舌底新朝事，且觅山中旧睡方。�取大觥与长管，一齐阑入少年场。
喜王以明自村中来宝方官谷限韵
作者：袁宏道
朝代：明

骨交削浓茜，气交和水盐。魂交破幽石，空天彻捲帘。十日九缄题，秋水扃方奁。锐毛刻云山，巧镂百戈铦。东风鼓蚓窍，发义小言詹。勉自角妍媸，青娥突老髯。樱桃本凡品，况乃经燎腌。高枝荫寸毛，贞名滥宫阉。铸铜哭瘦岛，一往何李纤。摇头钝优孟，竖儿口可钳。女态非瘦肥，茶韵出香甜。泻我倾肠波，蛲蛔如可拈。应龙乘高云，细鬣舞盆噞。
喜苏潜夫至柳浪座上限韵
作者：袁宏道
朝代：明

入门檐鸟乱，红叶照青衫。童子初弛笈，花骢乍解衔。瓮头倾滟潋，卷里出巉岩。屡眄跫音至，秋来信几缄。侧帽花垂髻，翻杯酒污衫。骚坛为佐领，曲部是兼衔。话久风掀席，思奇笋出岩。半宵酬和语，题满一封缄。小仄呼藤杖，微喧去皂衫。花头当槛落，鸟影入杯衔。对口浮三爵，他时老一岩。暂来犹有禁，佛语口须缄。
喜苏潜夫至柳浪座上限韵·其一
作者：袁宏道
朝代：明

入门檐鸟乱，红叶照青衫。童子初弛笈，花骢乍解衔。瓮头倾滟潋，卷里出巉岩。屡眄跫音至，秋来信几缄。
喜苏潜夫至柳浪座上限韵·其三
作者：袁宏道
朝代：明

小仄呼藤杖，微喧去皂衫。花头当槛落，鸟影入杯衔。对口浮三爵，他时老一岩。暂来犹有禁，佛语口须缄。
喜苏潜夫至柳浪座上限韵·其二
作者：袁宏道
朝代：明

侧帽花垂髻，翻杯酒污衫。骚坛为佐领，曲部是兼衔。话久风掀席，思奇笋出岩。半宵酬和语，题满一封缄。
喜逢梅季豹
作者：袁宏道
朝代：明

？里少冶容，邯郸无高步。万耳同一瞆，活佛不能度。摹拟成钝贼，七子递相误。膻骨蚁回旋，驴脊苍蝇聚。徐渭饶枭才，身卑道不遇。近来汤显祖，凌厉有佳句。宾也旷荡士，快若水东注。丘肥与潘髯，俱置兄弟数。越中有二龄，解脱诗人趣。立意出新机，自冶自陶铸。举世尽奴儿，谁是开口处。我击涂毒鼓，多君无恐怖。洗眼读君诗，披天抉云雾。不独爱君诗，爱君心相顾。众人嗔我喜，天下憎君慕。鸡坛如可盟，旗帜为君树。
喜逢梅季豹
作者：袁宏道
朝代：明
体裁：古风

�里少冶容，邯郸无高步。万耳同一瞆，活佛不能度。摹拟成钝贼，七子递相误。膻骨蚁回旋，驴脊苍蝇聚。徐渭饶枭才，身卑道不遇。近来汤显祖，凌厉有佳句。宾也旷荡士，快若水东注。丘肥与潘髯，俱置兄弟数。越中有二龄，解脱诗人趣。立意出新机，自冶自陶铸。举世尽奴儿，谁是开口处。我击涂毒鼓，多君无恐怖。洗眼读君诗，披天抉云雾。不独爱君诗，爱君心相顾。众人嗔我喜，天下憎君慕。鸡坛如可盟，旗帜为君树。
嘉兴道上过古寺
作者：袁宏道
朝代：明

金尽沙为地，竹枯水过篱。龙池蛙带子，佛顶雀衔儿。古迹钱王是，残经宋代疑。道旁龟剥落，草里卧丰碑。
嘉兴道中
作者：袁宏道
朝代：明

弥野桑成市，排溪柳作衙。菜香齐吐甲，树煖欲蒸花。天色滑如卯，江容润似纱。酒帘青带日，三五聚邹家。
嘉鱼李太清书斋
作者：袁宏道
朝代：明

尚有青云旧，谁云白首新。孤尊相对日，万死可怜身。曝衲惊黄鸟，开轩跳紫鳞。名臣何必贵，衰腐据要津。
嘲王以明先生
作者：袁宏道
朝代：明

王夫子，有书如郝隆。何缘阿堵堆青铜。君不见象头有心？夷甫，道上无人追楚弓。
嘲王以明先生
作者：袁宏道
朝代：明
体裁：乐府曲辞

王夫子，有书如郝隆。何缘阿堵堆青铜。君不见象头有心�夷甫，道上无人追楚弓。
嘲谢道人白须
作者：袁宏道
朝代：明

毵毵霜雪几经春，五十年边未老身。借与城西往道士，虚添年岁诳时人。紫陌飞沙扑面行，和烟和雪看春明。身无官职家无媵，正好从君颊上生。奼水仙铅积许多，霜根欲茁可如何。若教移去乌纱底，？买春煤二百螺。箧里无钱买地黄，花前雪色照人光。晓窗扣齿焚香罢，一盏山中芦菔汤。
嘲谢道人白须·其一
作者：袁宏道
朝代：明

毵毵霜雪几经春，五十年边未老身。借与城西往道士，虚添年岁诳时人。
嘲谢道人白须·其三
作者：袁宏道
朝代：明

奼水仙铅积许多，霜根欲茁可如何。若教移去乌纱底，？买春煤二百螺。
嘲谢道人白须·其三
作者：袁宏道
朝代：明
体裁：七言绝句

奼水仙铅积许多，霜根欲茁可如何。若教移去乌纱底，�买春煤二百螺。
嘲谢道人白须·其二
作者：袁宏道
朝代：明

紫陌飞沙扑面行，和烟和雪看春明。身无官职家无媵，正好从君颊上生。
嘲谢道人白须·其四
作者：袁宏道
朝代：明

箧里无钱买地黄，花前雪色照人光。晓窗扣齿焚香罢，一盏山中芦菔汤。
四弟旃檀馆即事
作者：袁宏道
朝代：明

淙淙石脉溜春渠，长日关门扫地居。莲叶漏中兵研汁，木香花底读方书。丛筠傍屋多臧鸟，小市通江易得鱼。洗墨焚香幽事了，庭莎增草佞浇锄。
回心石
作者：袁宏道
朝代：明

华顶不高涧不深，一回遗世一登临。若为题向长安道，回却朱门紫陌心。
坐小修斋中
作者：袁宏道
朝代：明

寒日篱花少，虚窗五尺馀。砚皴呵绣墨，壁老剧垂书。定业诗调冶，幽忧酒破除。家人攀釜看，绨锦当黄糈。
坐王官谷朋石馆得石字
作者：袁宏道
朝代：明

林家梅，米家石。荀家香，谢家屐。鹤瘦带道容，松老入诗格。竹子一万梢，十里屯秋碧。杂花四五种，聊作琅玕役。贮雪点梅汤，和香烧筝炙。一分供调御，一分待幽客。
坐王章甫水明楼
作者：袁宏道
朝代：明

峦光设色浅深间，万瓦鳞鳞鉴碧湾。孤塔自来当沔口，高僧相过说庐山。常时杯底沈黄鹤，每就堂中乳白鹇。南北精蓝青比比，蒲团才得个人闲。
壬寅元日
作者：袁宏道
朝代：明

不图宴坐与澄神，只要烟岚过眼新。算取开年得意事，衲头随著住山人。
壬辰秋日余与伯修兄俱得请先后出都门至郑相及同宿州署今相去十五年伯脩厌世亦六年矣电火惊心山川触目因书数语兼示小脩方平两弟
作者：袁宏道
朝代：明

十五度春秋，沤花转眼休。含悲上东里，无路避西州。孤月伤鸿阵，寒云障马头。对床今夜雨，清泪几行流。
夏五望日兴德寺纪游得兴字
作者：袁宏道
朝代：明

曲侣为前导，僧雏接后乘。城中十里水，世外一行朋。似眼初除翳，如禽忽去矰。摩苔因看碣，敲盏为呼冰。松老前朝在，编遗手记曾。倦来披数快，兴去跃孤藤。邻竹幽堪借，古槐醉可登。溪光时载郭，杯影忽沉僧。云片轻绡敛，天容定水澄。稚儿行趁蝶，髯客坐驱蝇。蒙密苍枝覆，晶瑩皓魄升。瓮开新易水，瓶煮旧宜兴。梵集诸方磬，波然万室灯。月尤增潋滟，风小露威棱。乍入宫荷气，斜分雾树层。凉衫轻鲁缟，时品荐吴菱。互立谈门户，旋刊酒准绳。杜康将佛事，庄叟作魔惩。近水终怜鹜，飞枪且笑鹏。思光空任诞，求郡复求丞。
夏五望日兴德寺纪游得兴字
作者：袁宏道
朝代：明
体裁：五言排律

曲侣为前导，僧雏接后乘。城中十里水，世外一行朋。似眼初除翳，如禽忽去矰。摩苔因看碣，敲盏为呼冰。松老前朝在，编遗手记曾。倦来披数快，兴去跃孤藤。邻竹幽堪借，古槐醉可登。溪光时载郭，杯影忽沉僧。云片轻绡敛，天容定水澄。稚儿行趁蝶，髯客坐驱蝇。蒙密苍枝覆，晶莹皓魄升。瓮开新易水，瓶煮旧宜兴。梵集诸方磬，波然万室灯。月尤增潋滟，风小露威棱。乍入宫荷气，斜分雾树层。凉衫轻鲁缟，时品荐吴菱。互立谈门户，旋刊酒准绳。杜康将佛事，庄叟作魔惩。近水终怜鹜，飞枪且笑鹏。思光空任诞，求郡复求丞。
夏五雨不止
作者：袁宏道
朝代：明

宴坐乌皮几，昏昏似苦禅。夜烧防水吏，街鼓送神船。野客团茶社，山僧访芋田。尊罍那得满，旋典葛衣钱。
夏初黄无净邀同项玄池诸公及家伯修泛舟三忠祠
作者：袁宏道
朝代：明

京师百戏都，所少唯舟筏。御水落漕渠，淙淙流一发。凡目未经先，虽少亦奇绝。何况集棠舟，游遨似吴越。茭蒲得水长，凫鸳避沙热。朱碧好亭子，稀疏出抹樾。双航无定质，随波作周拆。遇树即停帆，因风或回楫。闸水高十仞，百斛量珠屑。骏马下危坡，疾雷震空碣。西门亦有水，宽丈深寸尺。计较今昔游，居然分胜劣。长跪谢主人，举酒旌劳伐。朝日照来骑，？途见微月。
夏初黄无净邀同项玄池诸公及家伯修泛舟三忠祠
作者：袁宏道
朝代：明
体裁：古风

京师百戏都，所少唯舟筏。御水落漕渠，淙淙流一发。凡目未经先，虽少亦奇绝。何况集棠舟，游遨似吴越。茭蒲得水长，凫鸳避沙热。朱碧好亭子，稀疏出抹樾。双航无定质，随波作周拆。遇树即停帆，因风或回楫。闸水高十仞，百斛量珠屑。骏马下危坡，疾雷震空碣。西门亦有水，宽丈深寸尺。计较今昔游，居然分胜劣。长跪谢主人，举酒旌劳伐。朝日照来骑，�途见微月。
夏日冯明甫郡公招游谢公岩同顾朗哉处士于野宗侯剧饮分韵得千字
作者：袁宏道
朝代：明

刻秀堆岚岁几千，而今始落酒卮边。洞中歌板疑云出，石上觥筹似水传。山简韵高无政事，羊公才大少诗篇。儿童拍手拦街语，老守风流胜昔贤。
夏日刘元定邀同顾升伯沈仲润李长卿丘长孺集城西荷亭是日热甚得暴雨乃解
作者：袁宏道
朝代：明

火龙吐燄烧青槐，繁鳞挟日战雌雷。黑云蟠墨湿崔嵬，雨头未展风脚回。羊角直上旋飞灰，鸣阶稀点大如杯。泼天猛溜破枯苔，千荷叶翻净绿颓。跳珠排沫纷喧豗，飞瀑出厓车齧街。髯虬十，部影䰄，鳞甲鏦刃相摩推。匿床抱柱走童孩，舌腭虽张耳不谐。破屏障身肌粟堆，半臂未到声频催。高堂虚冷无馀埃，蝇冻不飞栖梁煤。平头次第陈罂罍，黑岑牟进羯鼓开。胡粉假姬上场米，宫纱浅袖雀头钗。当筵一笑红玫瑰，莲花过酒香流腮。错觥沓筹迭排诙，馀枝滴沥落生梅，门外青波没马台。
夏日即事
作者：袁宏道
朝代：明

一官因懒废，万事得禅逃。岁月谈空老，风尘拂袖高。贫交殊面背，薄俗厚皮毛。不解和光指，空斋坐郁陶。闷即摊书读，长年一腐儒。开门残雨过，攲枕片云孤。世事输棋局，人情转辘轳。浮生宁曳尾，断不悔江湖。
夏日即事·其一
作者：袁宏道
朝代：明

一官因懒废，万事得禅逃。岁月谈空老，风尘拂袖高。贫交殊面背，薄俗厚皮毛。不解和光指，空斋坐郁陶。
夏日即事·其二
作者：袁宏道
朝代：明

闷即摊书读，长年一腐儒。开门残雨过，攲枕片云孤。世事输棋局，人情转辘轳。浮生宁曳尾，断不悔江湖。
夏日同江进之丘长孺黄平倩方子公家伯修小修集葡萄方丈以五月江深草阁寒为韵余得五字
作者：袁宏道
朝代：明

落花点地成重五，香翠熏泥粉沾雨。买将安石伴炎官，鬼书未燥花先腐。当窗一榻卷琉璃，下方五月吹寒楚。姬公且自却门檐，茗椀沤花生白缕。下里诗人唤阳五，酒肠窄窄无一缕。空拳往往博欢场，如以孤羊角群虎。一蕉入口即槃姗，浪言欲作糟丘主。天幸酒伯多知音，嵇阮贺李相推许。酂留岂必解披坚，不饮何妨建旗鼓。
夏日同江进之丘长孺黄平倩方子公家伯修小修集葡萄方丈以五月江深草阁寒为韵余得五字·其一
作者：袁宏道
朝代：明

落花点地成重五，香翠熏泥粉沾雨。买将安石伴炎官，鬼书未燥花先腐。当窗一榻卷琉璃，下方五月吹寒楚。姬公且自却门檐，茗椀沤花生白缕。
夏日同江进之丘长孺黄平倩方子公家伯修小修集葡萄方丈以五月江深草阁寒为韵余得五字·其一
作者：袁宏道
朝代：明
体裁：古风

落花点地成重五，香翠熏泥粉沾雨。买将安石伴炎官，鬼书未燥花先腐。当窗一榻卷琉璃，下方五月吹寒楚。姬公且自却门檐，茗碗沤花生白缕。
夏日同江进之丘长孺黄平倩方子公家伯修小修集葡萄方丈以五月江深草阁寒为韵余得五字·其二
作者：袁宏道
朝代：明

下里诗人唤阳五，酒肠窄窄无一缕。空拳往往博欢场，如以孤羊角群虎。一蕉入口即槃姗，浪言欲作糟丘主。天幸酒伯多知音，嵇阮贺李相推许。酂留岂必解披坚，不饮何妨建旗鼓。
夏日同顾朗哉居士王遗狂游谢公岩主人于野宗侯留饮
作者：袁宏道
朝代：明

只有烟林在，王家一事无。到门唯藓石，对语画山臞。路失云相引，厓攲竹可扶。看人车马去，尘起是修途。莫损莓苔壁，长留翠倚空。云能供点缀，石自解玲珑。泉落当窗径，香生渡涧风。楼台杳何许，树影有无中。
夏日同顾朗哉居士王遗狂游谢公岩主人于野宗侯留饮·其一
作者：袁宏道
朝代：明

只有烟林在，王家一事无。到门唯藓石，对语画山臞。路失云相引，厓攲竹可扶。看人车马去，尘起是修途。
夏日同顾朗哉居士王遗狂游谢公岩主人于野宗侯留饮·其二
作者：袁宏道
朝代：明

莫损莓苔壁，长留翠倚空。云能供点缀，石自解玲珑。泉落当窗径，香生渡涧风。楼台杳何许，树影有无中。
夏日同龙君超傅中执萧季星龚散木彭长卿崔晦之小修王小白泛舟便河得桥字
作者：袁宏道
朝代：明

好作烟林谱，微霞带水条。平平铺碎浪，远远出红桥。天坼云鳞见，江澄暑路消。山光与粉黛，一种是逍遥。
夏日同龙君超君善家伯修郊外小集
作者：袁宏道
朝代：明

避却红尘子，晴郊共举杯。踏云穿宝阁，立马问金台。古木无心长，杂花不定开。东南饶胜友，喜与二郎来。
夏日同龚散木能者崔晦之邹伯学李子髯携妓泛舟和尚桥
作者：袁宏道
朝代：明

白舫形如鹄，青娥姓是卢。衣香泥翡翠，扇影怯鹈鹕。石竹和人籁，山花爇野炉。遥看十里水，一片芙蓉湖。试说鸳鸾侣，何如鸥鹭群。溪光描翠黛，竹影写罗裙。云日鱼鳞气，霞波雉尾文。鹤飞冲树起，天半一声闻。
夏日同龚散木能者崔晦之邹伯学李子髯携妓泛舟和尚桥·其一
作者：袁宏道
朝代：明

白舫形如鹄，青娥姓是卢。衣香泥翡翠，扇影怯鹈鹕。石竹和人籁，山花爇野炉。遥看十里水，一片芙蓉湖。
夏日同龚散木能者崔晦之邹伯学李子髯携妓泛舟和尚桥·其二
作者：袁宏道
朝代：明

试说鸳鸾侣，何如鸥鹭群。溪光描翠黛，竹影写罗裙。云日鱼鳞气，霞波雉尾文。鹤飞冲树起，天半一声闻。
夏日同龚能者崔晦之邹伯学纳凉李子髯斋中高柳下
作者：袁宏道
朝代：明

高柳著溪烟，团团翠可怜。空街摇白水，疏日冷青钱。原宪贫非病，维摩疾是禅。居然城廓里，一种小林泉。
夏日城西园亭闻蝉得阴字
作者：袁宏道
朝代：明

清响彻平林，云深树亦深。乍闻心爽豁，蠲尽午昏沉。琴里高山韵，诗中瘦岛吟。乡园频梦尔，中里柳湖阴。未曾离溽暑，亦不到云林。坐觉暄凉变，遂令院舍深。声来如远壑，宿处必层阴。燕子与黄鸟，难除闺阁音。虽在高云地，长怀冷石心。羽流分体魄，骚客与声音。竹柏风相乱，笙歌耳可箴。如何君与我，俱不守长林。
夏日城西园亭闻蝉得阴字·其一
作者：袁宏道
朝代：明

清响彻平林，云深树亦深。乍闻心爽豁，蠲尽午昏沉。琴里高山韵，诗中瘦岛吟。乡园频梦尔，中里柳湖阴。
夏日城西园亭闻蝉得阴字·其三
作者：袁宏道
朝代：明

虽在高云地，长怀冷石心。羽流分体魄，骚客与声音。竹柏风相乱，笙歌耳可箴。如何君与我，俱不守长林。
夏日城西园亭闻蝉得阴字·其二
作者：袁宏道
朝代：明

未曾离溽暑，亦不到云林。坐觉暄凉变，遂令院舍深。声来如远壑，宿处必层阴。燕子与黄鸟，难除闺阁音。
夏日城西月张园看荷花得莲字
作者：袁宏道
朝代：明

晓起闻儿说，隅西已有莲。帻犹悬壁上，屐已跃门前。树接宫云近，花藏庙市偏。鱼行清冷涧，人语绿沈烟。露叶无多绽，风香绕一廛。偏呼荷蕙侣，驰与蜡纹笺。任意巾衫去，随身酒盏传。题诗新涤砚，洗茗自浇泉。有垒微添石，因洼小作田。凉风吹面尽，明月到阶全。鸥鹭归閒地，杯捲属冗员。聊为避暑饮，？了月支钱。
夏日城西月张园看荷花得莲字
作者：袁宏道
朝代：明
体裁：五言排律

晓起闻儿说，隅西已有莲。帻犹悬壁上，屐已跃门前。树接宫云近，花藏庙市偏。鱼行清冷涧，人语绿沈烟。露叶无多绽，风香绕一廛。偏呼荷蕙侣，驰与蜡纹笺。任意巾衫去，随身酒盏传。题诗新涤砚，洗茗自浇泉。有垒微添石，因洼小作田。凉风吹面尽，明月到阶全。鸥鹭归閒地，杯捲属冗员。聊为避暑饮，�了月支钱。
夏日泛舟
作者：袁宏道
朝代：明

泛泛鵁鶄近，深深雀鹳闻。空潭不受暑，野竹半捎云。公子收行盖，佳人晒舞裙。垂杨乱荇藻，日色冷纷纷。
夏日过葡萄园赋得薰风自南来
作者：袁宏道
朝代：明

移席就佳荫，萧散去巾带。南风倏然来，令我意通泰。是风如好语，妙契心所会。又加渴时泉，一吸沁肝肺。是风何所有，凉云与清濑。虽然经市嚣，冷冷意自在。禅宫有废圃，植槿以为柴。虚旷多容风，雨具不须贷。尔我虽云贫，尚能施扫洒。更施无系心，鼾声震地籁。
夏日邹伯学园亭
作者：袁宏道
朝代：明

几坐无俦侣，观空绝想尘。床头高士传，花下上皇人。养鹤移茶灶，怜鱼辍钓纶。蒙庄去已久，斯意竟谁陈。
外甥毛云花烛诗
作者：袁宏道
朝代：明

玉立映澄壶，儿郎洵美都。香含新豆蔻，花引嫩鹓雏。案小频过额，烟轻欲散垆。韦门素业好，付与外甥卢。
夜入桃源县月中
作者：袁宏道
朝代：明

深村杞菊香，壁影拂船凉。和月和烟市，全山全水乡。高云排鹤路，怒沬响鱼梁。若个垂纶客，溪头旧姓黄。
夜卧青王峡看月
作者：袁宏道
朝代：明

渴虹饮石夜蛟哭，寒屑霏霏洒蕲竹。一湾净月趁斜峦，堕向龙宫写幽独。鹍弦断尽铁槽平，石韵高寒谱不足。头毛索索罥人长，几时买断青崖腹。五更凉梦泊孤云，以手扪天如苍玉。
夜坐别彭子
作者：袁宏道
朝代：明

寂历严更漏，凄其旅客情。倾肠谈近事，屈指数游程。寒气冲筵入，乡心冒酒生。经年事奔走，名利一无成。
夜坐读少陵诗偶成
作者：袁宏道
朝代：明

尝闻工书人，见书长一倍。每读少陵诗，辄欲洗肝肺。体格脩六经，古雅凌三代。武库森戈戟，庙堂老冠佩。变幻风云新，妖韶儿女黛。古鬼哭幽冢，羁游感绝塞。古人道不及，公也补其废。他工有遗巧，代之以覆载。仅仅苏和仲，异世可相配。剪叶及缀花，诸馀多琐碎。纷纷学杜儿，伺响任鸣吠。入山不见瑶，何用拾琼块。
夜深不寐起视星文遂成谜语戏别君御兄
作者：袁宏道
朝代：明

北斗栏杆南斗横，竹林今夕梦难成。愿凭织锦天孙指，谱出阳关叠外声。
夜深同伯修月下观梨花
作者：袁宏道
朝代：明

凉月浸梨花，空庭雪数武。皓质而丰肌，有似京城女。物忌太鲜明，能保不风雨。一夕百眄望，眼中生芒镂。蓟酒鸿空罍，移榻坐阶午。瓶瓮卧树根，儿童僵柱础。天攲月渐沉，微微动街鼓。袖里索讲童，徘徊出亭户。
夜行
作者：袁宏道
朝代：明

野暗毛精土，天昏太史河。阴林晴见火，山店夜闻锣。独树疑人立，冲风似鬼过。仆夫前慰我，官路已无多。
夜话春草堂限韵
作者：袁宏道
朝代：明

刻日春杯酽，消时筠管纤。问风传巷语，备体杂香奁。山水堆唇角，烟云上指尖。世缘如骰子，遇著偶然拈。螺子春生艳，蛾眉老避纤。祗宜供剪尺，不可更妆奁。时缬抽丝嫩，新花出样尖。陇西见弓矢，二见一回拈。陶令情非冶，广平赋偶纤。鸾台朝洗砚，春草夜收奁。倦翮犹思猎，村眉也效尖。白发伴毛颖，溷上亦时拈。
夜话春草堂限韵·其一
作者：袁宏道
朝代：明

刻日春杯酽，消时筠管纤。问风传巷语，备体杂香奁。山水堆唇角，烟云上指尖。世缘如骰子，遇著偶然拈。
夜话春草堂限韵·其三
作者：袁宏道
朝代：明

陶令情非冶，广平赋偶纤。鸾台朝洗砚，春草夜收奁。倦翮犹思猎，村眉也效尖。白发伴毛颖，溷上亦时拈。
夜话春草堂限韵·其二
作者：袁宏道
朝代：明

螺子春生艳，蛾眉老避纤。祗宜供剪尺，不可更妆奁。时缬抽丝嫩，新花出样尖。陇西见弓矢，二见一回拈。
夜话清梵阁限韵
作者：袁宏道
朝代：明

萧骚叶满窗，枫落话吴江。坐久枯兰烬，言深倒酒缸。寒泉鸣废圃，邻月影高幢。碧楯方塘曲，昂藏老鹤双。
夜起
作者：袁宏道
朝代：明

凉月穿纱见，微风响树来。夜虫亲火语，窗鼠触明回。生卧凭书遣，行藏作谜猜。终宵眠不得，无计缓愁哀。
夜起同廖道人扣王生门索酒酒行而电电大作众皆辟易余兴益豪至子夜乃休
作者：袁宏道
朝代：明

夜暖不成寐，披衣聊起行。一街丝雨暗，半隙幌灯明。壁上烟黄字，瓮头点滴声。乾莲与烘笋，倍觉有心情。天意苍茫恶，奔雷驾雨风。书翻入瓮内，儿走匿床中。拍案山公叫，沾唇儿盏空。归途那用烛，电火照人红。
夜起同廖道人扣王生门索酒酒行而电电大作众皆辟易余兴益豪至子夜乃休·其一
作者：袁宏道
朝代：明

夜暖不成寐，披衣聊起行。一街丝雨暗，半隙幌灯明。壁上烟黄字，瓮头点滴声。乾莲与烘笋，倍觉有心情。
夜起同廖道人扣王生门索酒酒行而电电大作众皆辟易余兴益豪至子夜乃休·其二
作者：袁宏道
朝代：明

天意苍茫恶，奔雷驾雨风。书翻入瓮内，儿走匿床中。拍案山公叫，沾唇儿盏空。归途那用烛，电火照人红。
夜饮邹金吾家
作者：袁宏道
朝代：明

夜深歌起碧油幢，部部争先那肯降。阅尽龟兹诸乐府，却翻新谱按南腔。
大人寿日戏作
作者：袁宏道
朝代：明

堂前冬青树，霜至叶婆娑。鸡鸣起衣冠，儿郎盛绮罗。八十两大家，鬓发如鹭蓑。微笑动赪颊，鸠秋手摩挲。平明启扉闼，戚党相经过。白马系垂杨，云冠高峨峨。或呈履与襦，或盛练与䋪。纷纷贫族子，趋走供鹭鹅。门下诸术人，谀口若悬河。命宫直田宅，晚子更高科。东邻老书塾，儒衫衣败荷。方丈诗一篇，高声自吟哦。社中诸法友，勉力事禅那。光阴如电掣，温言相切磋。二婿白湖来，青衫夹两骡。入门疾奔趋，不顾坎与坡。庖丁脍鱼肉，蛮奴治酒醝。瓮开一径香，决口溜江波。金绿灿俳优，艳绮列青娥。开场演蟠桃，牙板随高歌。袖钱出龚李，浓酒唾曹何。兰膏尽一斛，上马五更多。京华宦游子，朝夕思旧窠。梦中听笑声，一寤出云萝。
大堤女
作者：袁宏道
朝代：明

文窗斜对木香篱，胡粉薄施细作眉。
贪向墙头看车马，不知裙着刺花儿。
大堤女
作者：袁宏道
朝代：明

文窗斜对木香篱，胡粉薄施细作眉。贪向墙头看车马，不知裙著刺花儿。
大林寺宝树
作者：袁宏道
朝代：明

铁干铜肤四十围，隔峰犹自里孙枝。涂云抹月空山里，音见东林行道时。瘦石鳞鳞带碧丝，百盘无地不青枝。人间那得西方种，问取嘉州合眼师。
大林寺宝树·其一
作者：袁宏道
朝代：明

铁干铜肤四十围，隔峰犹自里孙枝。涂云抹月空山里，音见东林行道时。
大林寺宝树·其二
作者：袁宏道
朝代：明

瘦石鳞鳞带碧丝，百盘无地不青枝。人间那得西方种，问取嘉州合眼师。
大游仙诗
作者：袁宏道
朝代：明

朝菌羡蟪蛄，既为物所诮。众庶慕长生，道宁不窃笑。仙视人则长，道校仙则夭。长短埋归尽，计量抑何小。千秋万岁后，人事殊可晓。无非霜露代，及以日月杲。天如覆口铛，民若浮根草。礼法厮牵缠，干戈叠搅扰。百年犹恨多，矧歌不衰老。所以过量人，希心无上道。不贪绝粒方，唯贵虚无宝。外身而身存，此是长寿考。
天坛
作者：袁宏道
朝代：明

空坛深净驳琉璃，秃发簪冠老导师。铜呇金涂秋草里，如今不似世宗时。碧翁难道是无情，分合千年议不成。不得宁居天亦苦，古来多事是书生。六年通籍滥儒绅，疋马天街触路尘。惭愧黄冠羽衣者，朱笼双引亦呵人。仙苑桃花朵朵香，曾于天上看霓裳。刘郎老去风情减，閒把音容问太常。
天坛·其一
作者：袁宏道
朝代：明

空坛深净驳琉璃，秃发簪冠老导师。铜呇金涂秋草里，如今不似世宗时。
天坛·其三
作者：袁宏道
朝代：明

六年通籍滥儒绅，疋马天街触路尘。惭愧黄冠羽衣者，朱笼双引亦呵人。
天坛·其二
作者：袁宏道
朝代：明

碧翁难道是无情，分合千年议不成。不得宁居天亦苦，古来多事是书生。
天坛·其四
作者：袁宏道
朝代：明

仙苑桃花朵朵香，曾于天上看霓裳。刘郎老去风情减，閒把音容问太常。
天宁洲逢老僧一百一岁
作者：袁宏道
朝代：明

一寸眉垂霜覆肩，额光如镜语清圆。南山坐阅松株老，不上历头四十年。开元天子最风流，曾见南巡锦幄舟。栾大也知非诳语，老人大父昔同游。问年知得是辰生，甲子校君少一更。过去一般无影迹，何妨呼我作同庚。
天宁洲逢老僧一百一岁·其一
作者：袁宏道
朝代：明

一寸眉垂霜覆肩，额光如镜语清圆。南山坐阅松株老，不上历头四十年。
天宁洲逢老僧一百一岁·其三
作者：袁宏道
朝代：明

问年知得是辰生，甲子校君少一更。过去一般无影迹，何妨呼我作同庚。
天宁洲逢老僧一百一岁·其二
作者：袁宏道
朝代：明

开元天子最风流，曾见南巡锦幄舟。栾大也知非诳语，老人大父昔同游。
天开岩
作者：袁宏道
朝代：明

不到天开岩，不见此山奇僻趣。辟如读书不读石鼓与丘坟，不知古人幻变突兀处。石下常生有蒂云，石旁粘著无根树。骨格遒劲毛爪寒，山鬼吞声巨灵怖。灵隐寺前万窍风，石公山上一方雾。
天柱峰谒帝
作者：袁宏道
朝代：明

除却善法堂，人间无此丽。甍题铸黄金，玉版花纹地。羲和曳长轮，锐碧返笼辔。霞里召仙官，飞断青溪翅。茫茫诸夏人，绡绮被山翠。号呼夹笙镛，醒却天娥睡。燔珠薪水沉，千里薰燎气。长髯老真人，晓畅天家事。逸典绝云亭，功高七十二。鞭山驾鼋鼍，一笑秦皇帝。
天池寺
作者：袁宏道
朝代：明

山以云为邮，云穷山身见。石貌呈巧心，瘦妍竞奇变。暄凉隔下天，葛絺易柔练。一石一狂呼，前石翻为殿。万仞瞰畸云，倏缕倏飞片。抚松坐枯岩，一往谢尘罥。
天目书所见
作者：袁宏道
朝代：明

菩萨与凡庸，不知谁正倒。牛马若率真，形貌亦自好。独有知见人，不食本分草。拾他粪扫堆，秘作无价宝。面上曲折多，腹内安稳少。坐立皆成文，闲话亦打稿。演出活法聪，难瞒俊阎老。
天目山咏
作者：袁宏道
朝代：明
体裁：古风

高攀天目西，衣上云雾结。独立响水岩，一听一回澈。万壑竞雄流，岂与庐山别。松生玉柱峰，根迸石纹裂。夜色閒虚堂，朝晖乱云阙。露出万峰尖，重重青点雪。